Инновацион ривожланиш вазирлигида вазир Иброҳим Абдураҳмонов ва Ўзбекистоннинг Исроилдаги Фавқулодда ва мухтор элчиси этиб тайинланган Феруза Маҳмудова иштирокида учрашув бўлиб ўтди. Бу ҳақда Kun.uz мухбири хабар бермоқда.\nМулоқотда илм-фан ва инновациялар бўйича Ўзбекистон-Исроил муносабатларида эътибор қаратиладиган устувор йўналишлар муҳокама қилинди.\n«Элчилик фаолиятимда авваламбор таълимга, инновацияларга эътибор бермоқчиман. Чунки таълимсиз ҳеч нарса мавжуд бўлмайди. Таълим – келажакка қадамлар учун биринчи калитдир.\nШунингдек, бизга керакли соҳаларга Исроилнинг энг илғор мутахассисларини жалб этамиз. Биринчи навбатда, қишлоқ ва сув хўжалиги – сув ресурсларини бошқариш, ўзлаштириш, унумли фойдаланиш бўйича мутахассисларни жалб қилишимиз керак.\nАфсуски, мутахассисларимиз ҳали замонавий билимларга эга эмас. Исроилдан ёки бошқа давлатдан технологияларни, билимларини сотиб олсак, масалага 1-2 кунга ечим топармиз, лекин қачонгача уларнинг оғзига қараймиз? Масалага стратегик қараш керак», – деди Феруза Маҳмудова.\nЎзбекистонга Нобель лауреатларини жалб қилиш – Исроил билан ҳамкорликнинг асосий йўналишларидан бири\nИнновацион ривожланиш вазири, академик Иброҳим Абдураҳмонов икки давлат ҳамкорлиги Ўзбекистонда стартап экотизимини ривожлантиришга йўналтирилиши кераклигини таъкидлади.\n«Ҳозирда Ўзбекистон бўйича стартапчиларнинг сони кўп эмас – 50тача атрофида. Исроилда эса 10 мингдан ортиқ стартап бор. Бу уларнинг иқтисодиётига катта ёрдам беряпти. Шундай экотизимни биз ҳам Ўзбекистонга олиб келишни ўйлаганмиз.\nЎзбекистон–Исроил ҳамкорлигининг асосий йўналишларидан бири – мамлакатимизга Нобель мукофоти лауреатларини кўпроқ жалб қилиш.\nИлгари уларнинг Ўзбекистонга ташрифлари бўлмаган. 1978 йилда Лайнус Полинг келган холос. Ўтган 3 йилда уч нафар Нобель лауреати –Япониядан, Туркиядан, Исроилдан келди.\nНобель лауреатларини Ўзбекистонга кўпроқ жалб қилиш борасида ёрдамингизни кутиб қоламиз. Уларни қабул қилиб, маҳорат дарслари ташкиллаштиришга тайёрмиз», – деди Иброҳим Абдураҳмонов.\nУчрашув давомида вазир Исроилдан Ўзбекистонга қилинган технологиялар трансфери ҳақида тўхталиб ўтди.\nҲаводан сув қилувчи ускуна. Мазкур ускуна ҳавонинг ўзидан фойдаланган ҳолда сув ҳосил қилиш функциясига эга бўлиб, ҳозирда Бухоро вилоятида синовдан ўтказилмоқда. Бу технологияни локализациялаштириш, Ўзбекистонда ишлаб чиқариш истиқболлари кўриб чиқилмоқда.\nЕрни кавламай, қувурларни таъмирловчи технология. Исроилнинг Maya корхонаси билан ҳамкорликда қўшма корхона ташкил этилган бўлиб, унда ерни кавламаган ҳолда сув қувурларини таъмирловчи технология ишлаб чиқарилиши назарда тутилган.\nИброҳим Абдураҳмоновнинг сўзларига кўра, технология сунъий йўлдош орқали ер остидаги қувурларнинг носоз қисмларини 99 фоиз аниқликда топа олади, махсус полимерлар орқали носозликларни таъмирлайди.\n1 млн АҚШ доллари миқдорида инвестиция киритилаётган мазкур лойиҳа Тошкент шаҳрининг Сергели, Миробод туманларида синовдан ўтказилмоқда. Синов даврида технология қувурларда 900дан ортиқ тешикларни топган, ерни кавлаб кўрилганда, чиндан ҳам носозликлар борлиги аниқланган.\nҚайд этилишича, қувурнинг битта тешигидан йилига 50 минг доллар қийматидаги сув оқиб кетиши мумкин. Бу технологияни республиканинг барча ҳудудларида жорий қилиш кўзда тутилган.\nАқлли сув ҳисоблагичлар. Бундай ҳисоблагичлар ўз Wi-Fi тармоғига эга бўлиб, сарфланган сув ҳисобини ўзи тегишли ташкилотга («Сувсоз» ДУК) автоматик тарзда юборади. Ҳисоблагични ўрнатиш ҳисобига хонадонда Wi-Fi ҳам текин бўлади.\nАэрокосмик лабораториялар. Шунингдек, аэрокосмик тадқиқотлар олиб бориш имконини берувчи лабораториялар ҳам илк бор Исроилдан олиб келинмоқда.\n«Олимлар узоқ вақт ҳар томондан чегараланган эди»\nФеруза Маҳмудова Фанлар Академиясининг хорижий давлатлар билан алоқаларни ўрнатишдаги суст фаолиятини танқид қилди.\n«Фаолиятимни режалаштиришда ҳар бир вазирлик, идора билан ҳамкорликда ишлаяпман. Исроил билан ҳамкорлик масаласида таклифлар олиш учун Фанлар Академиясига мурожаат қилдим, лекин улар: «Бизда Исроил билан алоқалар йўқ, ҳатто режалар ҳам йўқ», деб жавоб беришди. Қанақасига бундай бўлиши мумкин?\nЭлчилар ўз фаолияти давомида кимгадир суяниши, улардан керакли таклифларни олиши керак. Аммо мен Академиядан бемаъно хатни олдим. Гап Зимбабве, Бирма, Мьянма сингари давлатлар ҳақида бораётган бўлса ҳам майли эди. Ахир Исроил – инновацион супердержава», деди у.\nИнновацион ривожланиш вазири бу ҳолатни олимларнинг узоқ вақт давомида чегараланиб қолгани билан изоҳлади.\n«Республикада 37 минг нафардан ортиқ илмий ходим мавжуд. Уларни узоқ йиллар ҳамма томондан чегаралаганмиз. Фанлар Академиясида табиий фанлар йўналиши бўйича вице-президент бўлиб ишлаган давримда ҳам олимларнинг чегараланиб қолганига ўзим гувоҳ бўлганман. Улар бирон алоқага киришиш, билмаган мамлакати билан муносабатларни ўрнатишда тажрибасизлик қиляпти.\nИлгари грантлар ҳам фақатгина муайян давлатлар томонидан бериб борилган. Шу боис олимларда алоқага киришишда камчиликлар бор.\nИлмни иқтисодиётимизга ишлата олмаяпмиз, чунки илм-фан экотизимининг шохлари кесиб ташланган эди. Ёш олим келадиган бўлса, ўз лойиҳасини қила олмас, бирон академикнинг лойиҳаси остида ишларди. Танловларга ҳам битта одам топширсин, дейиларди», деди Иброҳим Абдураҳмонов.\nЭслатиб ўтамиз, Феруза Маҳмудова Олий Мажлис Сенатининг 19 июндаги ялпи мажлисида Ўзбекистоннинг Исроилдаги фавқулодда ва мухтор элчиси этиб тайинланди.\n09:57 / 30.06.2020\nСўнгги икки йилда таълим тизимида 326 нафар, соғлиқни сақлаш тизимида 581 нафар ходим жиноий жавобгарликка тортилган\n17:18 / 19.06.2020\nСенат сўнгги йилларда илк марта аёл кишини элчи этиб тайинлади\n09:00 / 18.06.2020\nТуркияда таълим олишни истайсизми - Study First Academy хизматидан фойдаланинг


Жорж Флойднинг ўлимини тасвирга олган аёл Пулитцер мукофотига сазовор бўлди | Qalampir.uz\nЖорж Флойднинг ўлимини тасвирга олган аёл Пулитцер мукофотига сазовор бўлди\nОлам\t12 Июнь 11:32 8530\nАҚШда кеча, 11 июнь куни Пулитцер мукофоти совриндорлари эълон қилинди. Бу ҳақда ташкилий қўмита веб-сайти хабар бермоқда.\nТаъкидланишича, афроамерикалик Жорж Флойднинг ўлим дақиқаларини тасвирга олган америкалик Дарнелла Фрэзиер махсус мукофотга сазовор бўлди. Бундан ташқари, Миннеаполис штати газетаси “Star Tribune” Флойднинг ўлими ва ундан кейинги норозилик намойишларини ёритгани учун “Муҳим хабарлар” номинациясида ғолиб бўлди.\n“Жамиятга хизмат” номинациясида мукофот “New York Times” газетасига янги коронавирус пандемиясига бағишланган материаллар ёритгани учун берилди. Бундан ташқари, NYT муаллифларидан бири Уэсли Моррис ирқий тенгсизлик ҳақидаги мақолалари учун “Танқид” номинациясида мукофотга сазовор бўлди.\nШунингдек, “BuzzFeed”, “Reuters”, “The Boston Globe”, “Tampa Bay Times” ва бошқа бир қатор нашрларнинг журналистлари ҳам мукофотларга сазовор бўлган.\nМаълумот ўрнида, Пулитцер мукофоти АҚШнинг адабиёт, журналистика, мусиқа ва театр соҳасидаги энг обрўли мукофотларидан биридир. Унга 1917 йилда асос солинган.\nЭслатиб ўтамиз, ўтган йил 25 май куни Миннеаполисда 46 ёшли америкалик Жорж Флойд собиқ полициячи томонидан ўлдирилган. Интернетда собиқ полициячи Флойднинг бўйнига тиззасини босган ва у нафас ололмаётганини такрорлаган видеоролик кўплаб америкаликларнинг ғазабига сабаб бўлган. Полиция шафқатсизлигига қарши норозилик намойишлари Миннеаполисни, кейин Американинг бошқа шаҳарларини қамраб олган ва ҳатто, АҚШ ташқарисига ҳам тарқалган. Бир қатор шаҳарларда норозилик намойишлари тартибсизликларга, бузғунчилик ҳаракатларига, дўконларни ёқиш ва талон-торож қилишга, ҳуқуқ-тартибот идоралари ходимлари билан тўқнашувларга олиб келган.\n29 Июль 11:10 44902\n30 Июль 08:27 44039\n31 Июль 13:36 28267\n30 Июль 16:43 26604\n30 Июль 16:56 25005


Шоҳруҳ Хоннинг қизи ҳам кинода: унга махсус сценарий ёзилмоқда » Ўзбекистон янгиликлари – Zamin.uz\n, 04 2020, 22:17\n20 июн, 18:56 9 414 Маданият\nБолливуд киноси кўпчиликни ўзига мафтун этгани сир эмас. Орамизда машҳур ҳинд актёрларига ҳавас қиладиганлар кўпчиликни ташкил этади. 1990-2000 йилларда машҳурликнинг нуқтасини забт этган Шри Деви, Саиф Али Хон, Шоҳруҳхон, Салмонхон, Жуҳи Чавла каби экран юлдузлари бугун ўз ўринларини авлодларига бўшатиб берадиганга ўхшайди, деб ёзмоқда “Qalampir.uz” сайти.\n2018 йилда кўплаб машҳурларнинг фарзандлари, яқинлари катта экранга чиқишлари кутилмоқда. Масалан, Шаҳид Капурнинг укаси Ишан Каттер, Шри Деви ва Бони Капурнинг қизи Жанҳи Капур, Саиф Али Хоннинг қизи Сара Али Хон илк марта кинода роль ижро этадилар. Бу янги “юлдуз”лар қаторига Шоҳруҳ Хоннинг қизи Сухана Хон ҳам қўшилиши кутилмоқда.\nХон оиласига яқин бўлган манбада келтирилишича, Суханада актёрлик қобилияти ёшлигидан бор, у театр саҳналаштиради, ўзи ҳам роль ижро этади. Буни кўрган ҳиндистонлик актриса, жамоатчи Шабана Азми ҳам унинг истеъдодига тан берган.\nСухана Хон актёрлик ишига жиддий қарайди. Ҳиндистон ОАВнинг тахминларига кўра, Коран Жоҳар айни вақтда Суханага мос тарзда сценарий тайёрлаш устида иш олиб бормоқда.\n“Маҳобҳорат” ва ҳинд продюсерлари билан ишлашни истамаган Шоҳруҳ Хон 11 апр, 21:39


Тожик-қирғиз чегарасида яна келишмовчилик юз берди\n08:32 22 Январ 2020\nФото / пресс-служба ГПС КР\n13:59 19.06.2019 Ҳавола олиш\nКелишмовчилик қирғиз-тожик давлат чегарасидаги демаркация қилинмаган участкаси Баткент туманининг Тош-Тушмук аҳоли пунктида содир бўлди.\nТОШКЕНТ, 19 июн – Sputnik. Қирғизистонликлар 45 километрли автойўлни таъмирлаш ишларига қарши чиқишди. Бу йўл Исфарани Ворух эксклави билан бирлаштиради. Бу ҳақда Sputnik Қирғизистон хабар қилди.\nҚирғизистон чегара хизмати маълум қилишича, ҳодиса 18 июнь куни қирғиз-тожик давлат чегарасидаги демаркация қилинмаган участкада Баткент туманининг Тош-Тушмук аҳоли пунктида содир бўлди.\nТожикистон томони Исфара-Оксой-Ворух умумий фойдаланишдаги авто йўл қисмида Қирғизистон билан келишилмаган ҳолда асфальт қилиш ишларини бошлади.\nТожикистон фуқаролари соат 20:00да автойўлни бир ярим соатга тўсиб қўйишди.\nҚирғизистон чегара хизмати таъкидлашича, тожикистонликлар қирғиз чегара нарядининг таъмирлаш ишларини бажаришни тўхтатиш ҳақидаги талабини эътиборсиз қолдирди. Бунинг оқибатида кичик келишмовчилик юз берди.\nИкки давлат чегара хизмати вакиллари учрашгандан сўнг таъмирлаш ишлари тўхтатилди. Тушунтириш ишлари амалга оширилди. Баткент туманида қирғиз-тожик давлат чегара участкасида вазият барқарор.\nБугун чегара вакиллари учрашуви давом этади.\nЭслатиб ўтамиз, 22 май куни Қирғизистон Баткент вилояти Қора-Бак қишлоғидаги Эски Мозор ҳудудида келишмовчилик юз берганди. Қирғизистонликлар вафот этган фуқарони дафт этиш учун ушбу ҳудудда жойлашган қабристонга ўтишган.\nҚабристонда тожик чегарачилари пайдо бўлганда жанжал юз беради. Қирғизистонликлар тожик чегарачилари қабристон ҳудудидан кетишини талаб қилади. Шунда, чегарачилар осмонга қарата огоҳлантиш ўқини узади.


Жамоавий зикрлар (1): Зикр ва дуонинг таърифи\nBy IxlosOrg on 07/04/2018 ЖАМОАВИЙ ЗИКРЛАР МАҚОЛАЛАР\nДарҳақиқат, зикр ва дуолар шариатимиз буюрган энг буюк ибодатлардан ҳисобланади. Унинг фазли хусусида жуда кўп оят ва ҳадислар бор. Жумладан:\n“Эй мўминлар, Аллоҳни кўп зикр қилинглар” [Аҳзоб: 41].\n“Аниқки, Аллоҳни зикр қилмоқ (барча нарсадан) улуғроқдир” [Анкабут: 45].\n“Парвардигорингиз: “Менга дуо-илтижо қилинглар, Мен сизларга (қилган дуоларингизни) мустажоб қилурман”, деди” [Ғофир: 60].\nШунингдек, ислом рукнларидан бўлган намоз ва ҳажнинг бош мақсадларидан бири ҳам Аллоҳни эслашдир. Аллоҳ таоло бу ҳақда шундай дейди:\n“Мени зикр қилиш учун намозни тўкис адо қил!” [Тоҳа: 14].\n“Биз (сизлардан аввалги) барча умматларга (Аллоҳ) уларни ризқлантирган чорва ҳайвонларини (сўйиш) асносида Аллоҳнинг номини зикр қилишлари учун қурбонлик қилишни буюрганмиз” [Ҳаж: 34].\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи ва саллам дедилар: “Субҳаналлоҳи валҳамду лиллаҳи ва лаа илааҳа иллаллоҳу валлоҳу акбар”, деб айтишим, мен учун бутун дунёдан севимлироқдир” [Муслим: 1718].\nАбу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи ва саллам дедилар: “Мен сизларга бир нарсани ўргатайми? Агар шу айтганимни бажарсанглар, сизлардан ўзиб кетганларга етиб оласизлар ва кейингилардан ўзиб кетасизлар. Фақат сизлар қилган амални бажарганларгина сизларга етиб олиши мумкин”. Саҳобалар: “Ҳа, ўргатинг”, – дейишди. Шунда Расулуллоҳ соллаллоҳу алайҳи ва саллам дедилар: “Ҳар намоз кетидан ўттиз уч марта “субҳаналлоҳ”, ўттиз уч марта “алҳамдулиллаҳ” ва ўттиз уч марта “Аллоҳу акбар”, деб айтинглар” [Муслим: 1286].\nЮқорида ўтган оят ва ҳадислардан зикр ва дуонинг фазли, унинг динимизда тутган ўрни ҳамда қай даражада улуғ ибодат экани маълум бўлади. Дарҳақиқат, бандаларни зикр ва дуо ила ибодат қилишга буюрган Зот ушбу ибодатни қай шаклда бажариш кераклигини ҳам Ўз элчиси Муҳаммад соллаллоҳу алайҳи ва саллам орқали баён қилиб берган. Зеро, банда далилга асосланмасдан ўз ақлига таяниб, бирон ибодатга қўл урар экан, албатта, қилган бу ибодати қабул қилинмайди ва насоролар каби адашган тоифадан бўлиб қолади.\nМаълумки, ибодатларнинг қабул ва тўғри бўлишининг шарти – унинг холис ва суннатга мувофиқ бўлишидир.\n“Айтинг (эй Муҳаммад): “Агар Аллоҳни севсангиз, менга эргашинглар. Шунда Аллоҳ сизларни севади ва гуноҳларингизни мағфират қилади” [Оли-Имрон: 31].\nОйша розияллоҳу анҳодан ривоят қилинади. Расулуллоҳ соллаллоҳу алайҳи ва саллам дедилар: “Ким биз қилмаган амални қилса, қилган амали қабул қилинмайди” [Муслим: 1718].\nДастлаб “зикр” ва “дуо” калимасининг маъноси тўғрисида қисқача тўхталиб ўтсак.\n“Зикр” калимаси шариатимизда Аллоҳ таолони гўзал исм ва сифатлари билан улуғлаш, унга ҳамду-санолар айтиш, берган неъматларига шукр қилиш, нозил қилган китоби Қуръонни ўқиш, бир сўз билан айтганда Аллоҳни эслаш деган маънони англатади.\nАллоҳ таоло шундай дейди: “Ва эрта-ю кеч Парвардигорингиз исмини зикр қилинг!” [Инсон: 25].\n“Парвардигорингизни ичингизда ёлвориб, қўрқиб, дилдан эртаю-кеч зикр (ёд) қилинг ва ғофил кимсалардан бўлманг!” [Аъроф: 205].\n“Парвардигорингизнинг номини (мудом) ёд этинг ва Унга бутунлай берилиб, (чин ихлос билан бандалик қилинг)!” [Муззаммил: 8].\n“Дарҳақиқат, (куфру исёндан) пок бўлган ва Парвардигорининг номини зикр (ёд этиб намоз ўқиган (ҳар бир) киши нажот топгандир” [Аъло: 14-15].\nШариатимизда “дуо” деб, банданинг дунё ёки охиратига тааллуқли эҳтиёжларини Аллоҳ таолодан раво қилишини сўраб илтижо қилишига айтилади.\n“Ўшанда Закариё Парвардигорига дуо қилиб деди: “Парвардигорим, менга ҳам ўз ҳузурингдан бир покиза фарзанд ато эт! Албатта, Сен дуо-илтижоларимни эшитгувчисан” [Оли-Имрон: 38].\n“Шунда у (Нуҳ) Парвардигорига: “Мен (у кофир қавмимдан) мағлубдирман. Ўзинг ёрдам қилгин, деб дуо-илтижо қилган эди” [Қамар: 10].\n“Қачон инсон зотига бирон зиён-мусибат етса, ётган ҳолида ҳам, ўтириб ҳам, туриб ҳам Бизга дуо-илтижо қилур” [Юнус: 12].\nБиз ушбу мақоламизда намоз кетидан жамоавий тарзда дуо ва зикр қилиш ёки бошқа вақт ва ўринларда бир шахс ортидан ёки ўзаро йиғилиб муайян зикр ва дуоларни жўр бўлиб – бир овоздан айтиш ҳукми хусусида сўз юритамиз. Шунингдек, жамоат бўлиб зикр ва дуо қилишнинг келиб чиқиш тарихи, салафи солиҳ уламоларимизнинг бу борада тутган йўл ва айтган сўзлари, ислом умматининг машҳур фуқаҳолари наздидаги ҳукми ҳамда бу ишлар ортидан келиб чиқадиган зарар ва нохуш оқибатлар хусусида батафсил сўз юритамиз, иншааллоҳ.\nAvvalgi maqolaҚуръон сабоқлари (14) “Аср” сураси (Муҳаммад Умар)\nKeyingi maqola Нафл ниятидаги одам фарз ниятидаги одамга имомлик қилиши\nziyo muhsin 02/25/2016 01:11\nJamoaviy zikrlarni davomi bormi ?


Чингизхон ким бўлган? Ёхуд уни улуғлашдан кимлар манфаатдор? - 26 Сентября 2018 - www.SheJoT.CoM\nDonaldPt, Bogdankbb, resovia, Ugaqtrx\nГлавная » 2018 » Сентябрь » 26 » Чингизхон ким бўлган? Ёхуд уни улуғлашдан кимлар манфаатдор?\nЧингизхон ким бўлган? Ёхуд уни улуғлашдан кимлар манфаатдор?\nТарихнинг ахлат қутиси бўлмайди, дейишади. Бироқ, ҳар бир тузум тарихни ўзига мослаштириб ёзади. Бу тарихий ҳақиқат. Шу пайтга қадар бизнинг ҳам тарихимиз, тарихий шахсларимизга турлича ёндашувлар, турли "бурчаклар” остидан қараб келинди. Бугун ҳам тарихимизни айрим мавҳум саҳифаларига "тузатишлар” киритилмоқда. Бу албатта яхши. Аммо...\nҚон чангаллаб туғилган гўдак\nЯқинда ижтимоий тармоқларда Чингизхоннинг келиб чиқиши билан боғлиқ айрим баҳсларга гувоҳ бўлиб қолдим ва беихтиёр бу мубоҳасаларга қўшилиб ўз фикримни айтган бўлдим. Тўғри, мен тарихчи эмасман. Лекин халқимиз тарихига чандон қизиқаман, тарихий асарларни кўп мутолаа қиламан, ҳар қалай шу юрт тарихи хусусида фикр билдиришга баҳслашишга ҳаққим бор деб ҳисоблайман.\nБаҳсга киришганларнинг аксарияти "Чингизхон бўлмаганда ўзбек халқи ҳам бўлмасди”, "Чингизхон – бизнинг аждодимиз” сингари фикрларни илгари суришмоқда. Аввало ҳар бир фикр ҳурматга лойиқ. Кимнидир фикри ё қарашлари учун таҳқир ё таъқиб этадиган замонда яшамаяпмиз. Аммо, фикрлар етарли асосга эга бўлмаса, унга қарши чиқиш, мавжуд далилларни рўкач қилиш мумкин-ку?\nКелинг. Чингизхон кимлигини, унинг дунё халқлари бошига қанчалик кулфатлар солгани кундек равшан бўлса-да, тарихга озгина кўз ташлаб ўтайлик. Қатор манбаларга таянадиган бўлсак, Чингизхон тхминан 1155-1167 йиллар оралиғида, бугунги Россия ва Мўғулистон чегарасидаги Делюн-Болдок водийсида, Онон дарёси бўйидаги бир овулда туғилган. Унинг асли исми Тэмучин бўлиб, отаси Есугай мўғулларнинг боржигин, онаси Оэлун эса олхонут уруғига мансуб эди. Онасининг қорнидан қон чангаллаб тушгани учун ўша пайтда унинг донғи кетган жаҳонгир бўлиши башорат қилинган экан.\nШарқдан келган "бало”\nДастлаб мўғуллар қурултойида хон деб эълон қилинган Чингизхон аввали ўша ҳудуддаги мўғул қабилаларини бирлаштиришга киришади. Кейинчалик унинг тасарруфидаги ҳудудлар кенгайиб, кўплаб туркий қабилаларни ҳам ўзига бўйсундиради.\n1213 йилда Хитойнинг Цзинь империясини ўзига бўйсундириб, жуда катта ҳудудни қўлга киритган Чингизхон эътиборини ғарбга қаратади. Бу пайтда Хоразмшоҳлар давлати шарқдаги қудратли давлатлардан бирига айланганди. Дастлаб Чингизхон ва Хоразмшоҳ ўртасидаги муносабатлар дўстона кўринса-да, 1219 йил баҳорида чегара шаҳар Ўтрор ҳокими томонидан Чингизхонга қарашли савдо карвони таланиб, унда одамларнинг ўлдирилиши дипломатик муносабатларни издан чиқарди. Хоразмшоҳ Чингизхоннинг талабига биноан айбдорни юбориш ўрнига унинг элчисини беҳурмат қилиб жўнатди. Бу эса, Чингизхон учун Хоразмшоҳга қарши уруш очишда жиддий сабаб бўлди.\nБу босқин халқимиз бошига қандай кунларни солгани тарихий ва илмий манбаларда, адабий асарларда, фильмларда жуда кўп бор кўрсатилган.\nМамлакат тарихида бирор босқинчи она заминимизни Чингизхончалик қонга ботирмади. Отамалик Жувайний, Фазлуллоҳ Рашидиддин, Насавий, Мирхонд, Мирзо Улуғбек, Абулғозий Баҳодурхон сингари муаллифлар бу босқиннинг даҳшатларини ўз асарларида акс эттирганлар.\nКўз кўриб қулоқ эшитмаган ваҳшийликлар\nМана маълумотларга эътиборр беринг: Самарқандда ҳар уч кишидан иккитасини ўлдириб, шаҳарни сувга бостиришди. Масжидларимизни отхонага айлантиришди. Бухорода аёлларни ўз маҳрамларнинг кўз ўнгида хўрлаб, кейин ўлдиришган. Урганч аҳолисини 50 мингдан ортиқ мўғул аскарларидан ҳар бирига ўлдириш учун 24 кишидан тақсимлаб беришган.\nМарвда 1 млн 400 минг кишини қатл этишган ва ўликлар 14 кун давомида йиғиб олинган.\nТермизда бир аёл "мени ўлдирманглар, бир қимматбаҳо гавҳарни ютиб юборувдим, шуни чиқариб бераман" дегани учун мўғул аскарлари ҳамма хотинларнинг қорнини ёриб гавҳар қидиришган экан.\nМўғул босқинчилари тарихда мисли кўрилмаган ваҳшийликларни, хунрезликларни амалга оширдилар. Улар наинки рақиб аскарлари ёки қурол кўтаришга қодир бўлган эркаклар, балки босиб олинган ҳудудлардаги кексалар, аёллар, болалар, беморларни ҳам ҳам аямай қатл этишди. Қатл ва қийноқларнинг кўз кўриб қулоқ эшитмаган усулларини "ихтиро” қилишди.\nЕр аҳолисининг 11 фоизи қирилиб кетган\nЎзган, Хўжанд, Кеш, Фарғона сингари қанчадан-қанча шаҳарлар ер билан яксон қилинган. Нажмиддин Кубро, Фаридуддин Аттордек алломаларни қиймалашди, Аждодларимиз яратган қанча-қанча ёзма ёдгорликлар, меъморий обидалар ер билан яксон қилинди.\nЧингизхон ва унинг авлодлари наинки Мовароуннаҳр ва Хуросон, балки Осиё ва Европадаги ўнлаб давлатлар ҳудудини, бошқача айтганда қуруқликнинг бешдан бир қисмини ишғол этди. Унинг империяси Тинч океанидан то Марказий Европага қадар бўлган улкан ҳудудни қамраб олди. Мўғул қўшинлари қиличдан ўтказган инсонларнинг умумий сони 40 миллион кишидан ошади. Бу эса, ўша пайтдаги Ер шари аҳолисининг 11 фоизидан кўпроқни ташкил этарди.\nЧингизхон босқини сайёрамиздаги мамлакатлар, халқлар ва элатлар тарихини, миллионлаб инсонлар тақдирини, ҳатто сайёрамиз иқлимини ҳам ўзгартириб юборди (маълумотларга кўра, Ер юзида карбонат-ангидрид гази ажралишининг камайиши оқибатида ҳарорат пасайиб кетган). Минглаб шаҳарлар вайронага айланиб,ўн йиллар давомида кимсасиз ҳувиллаб ётди. Уларнинг қайта тикланиши учун юз йиллар керак бўлди. Айримлари эса умуман тарих саҳифаларидан ўчиб кетди.\nЧингизхон 1227 йили Танғут давлатига қарши кураш асносида вафот этади. Айрим маълумотларга кўра, Чингизхонни ундан қасос олиш фурсатини кутаётган кичик хотини ўлдиради. Васиятига кўра, Чингизхонни ҳеч ким билмайдиган жойга, дарёнинг ўзанига кўмишади. Унинг қабрига Чингизхоннинг жасади билан бирга бирга кўплаб хизматкорлар, канизаклар, жуда катта хазиналар ҳам дафн этилган.\nБир сўз билан айтганда, Чингизхон умримни босқинчиликка, зулмга бағишлади. Имкон қадар ўз сарҳадларимни кегайтиришга уринди. Тоғ-тоғ олтину кумушлар, ҳисобсиз ўлжалар тўплади. Унинг ўлимидан сўнг, авлодлари қонли юришларини давом эттиришди.\nБуюклик ва шафқатсизлик тимсоли\nБугунги кунга келиб, Чингизхон шахсига қарашлар турлича тус олган. Масалан унинг ватани Мўғулистонда Чингизхон бутун халқнинг чин манодаги фахру ифтихорига айдланган. Удан-Батор халқаро аэропорти, йирик меҳмонхоналар, ресторанлар, кўчалар, майдонлар, давлат мукофотлари Чингизхон номи билан аталади. Мўғулистон пул бирлигида "улуғ хон” тасвирини учратасиз.\nМамлакатнинг Богдо-уул тоғида Чингизхоннинг баҳайбат сурати чизилган. Пойтахт Улан-батор шаҳрида, парламент майдонида Чингизхоннинг тахтда ўтирган ҳайкали ўрнатилган. У туғилган Делюн-Болдок водийсида ҳам улкан ёдгорлик ўрнатилган. Пойтахтдан 54 километр масофада Туул дарёси бўйида Чингизхоннинг от устидаги 40 метрлик ҳайкали ўрин олган.\nАлбатта, мўғулларнинг бунга ҳаққи бор. Чунки, бу халқ айнан Чингизхон туфайли дунёга танилди. Чингизхон ўнлаб мўғул қабилаларини бирлаштириб, марказлашган давлат барпо этди. Ҳар қалай ўз халқи учун катта ишларни амалга оширгандир. Аммо, буларнинг бари бошқа халқларни қон қақшатиш, обод юртларни вайрон этиш эвазига юз берди.\nЯқин-яқинларда айрим қозоқ ва қирғиз олимлари Чингизхонни улуғлашга, уни ўз аждодлари сифатида кўрсатишга интилгани жиддий танқидга учраганди. Икки қардош халқнинг атоқли адиблари Чингиз Айтматов ва Мухтор Шохонов "Чўққида қолган овчининг оҳу зори” китобида бундай қарашларни кескин қоралаган, ушбу мўғул хонини босқинчи ва золим ҳукмдор сифатида баҳолашган.\nБугун айрим ўзбек зиёлилари ҳам шу ишга бош қўшаётгани, Чингизхоннинг ўзбек халқининг шаклланишига катта ҳисса қўшгани, энг ачинарлиси, Чингизхон бизнинг аждодимиз эканини исботлашга уринишлар кўзга ташланмоқда.\nТўғри, мўғуллар босқини Марказий осиёнинг кўплаб халқлари, жумладан ўзбекларнинг ҳам этногенезига сезиларли таъсир ўтказган. Шундан келиб чиқиб, бутун бир халқнинг Чингизхоннинг авлодидан бўлган Олтин Ўрда хони Ўзбекхон (1312-1342)га бориб тақамоқчи бўлганлар ҳам кўп. Аммо, тарихий манбалар ўзбек номи ушбу ҳукмдордан аввал ҳам мавжуд бўлгани, хусусан қипчоқлардан бўлган Отабеклар давлати асосчиси Шамсиддин Элденгиз (1137-1174) ўз набирасига Ўзбек деб исм қўйгани тарихдан маълум. Қолаверса, мўғуллар бизнинг ватанимиздан минглаб чақирим олисдан яшагани, улар кириб келгунча юртимиз ҳудудида минг йиллардан бери туркий халқлар яшаб келгани ҳам исбот талаб қилмайдиган ҳақиқат. Мўғулларнинг олис аждодлари туркийларга яқин экани айтилса-да, мўғул тили саноқли сўзларни ҳисобга олмаганда, биз билган туркий тилларнинг бирортасига ўхшамайди.\nШундай экан, бугунги кунда, халқимиз ўз тарихи, ўзлиги, буюк алломалари, саркардаларини таниб улгурган бир пайтда етти ёт бегона, бунинг устига инсоният тарихидаги энг золим, шафқатсиз ҳукмдорлардан бирини "ўзбеклаштириш” тўғримикин? Умуман дунё аҳли бугун зулмдан, террордан, адолатсизликдлан хунрезлик безиб, бонг ураётган бир пайтда, биз Чингизхондек бедодлик тимсолини улуғлашимиз қанчалик мантиққа яқин?\nАлбатта, бу мавзуда тарихчиларимиз ўз мулоҳазаларни билдирадилар деган умиддамиз.\nКатегория: HIKOYALAR / ХИКОЯЛАР | Просмотров: 85 | Добавил: iphone | Рейтинг: 0.0/0


Алсата-10 – Meducate.uz – Дорилар ҳақида маълумотлар ўзбек тилида\nHome Йўриқномалар Алсата-10\nПрепаратнинг савдо номи: Алсата-10\nТаъсир этувчи модда (ХПН): серратиопептидаза\nфаол модда: серратиопептидаза гранулалари* – 11,0 мг;\n(*10% йўқотилиши мумкин бўлган қиймати ҳисобга олинган);\nёрдамчи моддалар: маккажўхори крахмали, микрокристалл целлюлоза, дикальций фосфати, тозаланган сув**, тозаланган тальк, магний стеарати, натрий крахмал глюконати, сувсиз коллоид кремний диоксиди, гидроксипропилметилцеллюлоза, изопропил спирти**, дихлорметан**, титан диоксиди, полиэтиленгликоль-6000.\n(** тайёр маҳсулотнинг таркибида мавжуд бўлмайди).\nТаърифи: оқ думалоқ, икки ёқлама қавариқ, плёнка қобиқ билан қопланган таблеткалар.\nФармакотерапевтик гуруҳи: протеолитик фермент\nАТХ коди: М09АВ\nСерратиопептидаза патоген бўлмаган Serrаtia E15 ичак бактериясидан ажратиб олинган протеолитик фермент ҳисобланади. Унга фибринолитик, яллиғланишга қарши ва шишга қарши фаолликлар хос.\nЯллиғланиш жараёнини яққоллигини камайтиришдан ташқари серратиопептидаза яллиғланган тўқималардан оғриқ аминларини ажралиб чиқишини блоклаши оқибатида оғриқни яққоллигини камайтиради.\nСерратиопептидаза қоннинг альфа-2 макроглобулини билан 1:1 нисбатда боғланади, ва унинг антигенлигини ниқоблайди, аммо ферментатив фаоллигини сақлайди. У кейин аста-секин яллиғланиш жойидаги экссудатга ўтади ва мувофиқ равишда унинг қондаги даражаси камаяди.\nСерратиопептидаза бевосита капиллярларни дилатациясини (кенгайишини) камайтиради, брадикинин, гистамин ва серотонинни гидролизга учраши туфайли уларни ўтказувчанлигини назорат қилади. Шунингдек серратиопептидаза плазмин ингибиторини блоклайди, шу орқали плазминни фибринолитик фаоллигига ёрдам беради. Балғам таркибидаги оқсилларни парчаланиши туфайли, балғамни реологик хусусиятларини яхшилайди ва уни кўчишига ёрдам беради.\nПрепаратни ферментатив фаоллиги α-химотрипсинга қараганда 10 марта юқори.\nСурункали яллиғланган ўчоғда серратиопептидаза полипептид табиатли яллиғланиш медиаторлари (брадикинин, фибрин) даражасини камайишига олиб келади, аммо тирик организмнинг альбумин α- ва γ-глобулин каби оқсилларига эса сезиларли таъсир кўрсатмайди. Препарат яллиғланган жойга яхши ўтади, некрозга учраган тўқималарни ва уларни парчаланиш маҳсулотларини эритиб юборади, гиперемияни камайтиради ва антибиотикларни киришини ва фаоллигини тезлаштиради. Препарат сўлак ва бурун ажралмаларини қовушқоқлигини камайтиради, шу орқали уларни чиқарилишини енгиллаштиради.\nПрепарат меъда орқали ўзгармаган ҳолда чиқарилади ва ичакда сўрилади. Препарат меъда ширасида фаолсизланмайди. Қон плазмасида максимал концентрацияга 1 соатдан кейин эришади. Серратиопептидаза фаол шаклда қон оқимига етади, шунингдек сафро билан ҳам фаол шаклда чиқарилади ва оз миқдорда сийдикда аниқланади.\nжарроҳлик касалликлари: пайларни чўзилиши ва узилиши, синишлар ва чиқишлар;\nпластик жарроҳлик: операциядан кейинги шишларни камайтиради ва трансплантатларни кўчиш (битмаган) жойда микроциркуляцияни тиклайди;\nЛОР аъзоларининг касалликлари: ёпишқоқ секретни ҳосил бўлиши билан кечадиган;\nтери касалликлари: ўткир яллиғланган дерматозлар;\nаёллар жинсий аъзоларининг ва сут безларининг касалликлари: гематомалар, сут безларида димланиш;\nмушак ва бўғим оғриқлари;\nюзаки тромбофлебитда қўлланади.\nСерратиопептидаза таблеткаларда одатда кунига 3 марта ёки шифокорнинг кўрсатмаси бўйича қабул қилинади. Таблеткаларни овқатланиш вақтида кўп миқдордаги сув билан қабул қилиш лозим. Даволаш курсининг давомийлиги ва препаратнинг дозаси касалликнинг характерига ва динамикасига, шунингдек пациентни индивидуал хусусиятлари боғлиқ.\nСерратоипептидаза таблеткаларини, одатда қисқа муддат қабул қилганда ножўя самараларисиз яхши ўзлаштирилади. Агар Сизда қон ивишини бузилиши ёки икки ҳафта давомидаги белгиланган режали операциялар бўлса препаратни ишлатиш тавсия қилинмайди.\nПрепарат айрим ножўя самараларга эга бўлиб, улар одамларга турлича таъсир қилиши мумкин. Қуйида кўпинча препаратни қабул қилиш билан боғлиқ ножўя самараларнинг айримлари келтирилган: анорекция; меъдада дискомфорт, кўнгил айниши\nТери тошмалари каби юқори сезувчанлик белгилари пайдо бўлганида қабул қилишни тўхтатинг. Препаратни ҳомиладор ва эмизикли аёлларга эҳтиёткорлик билан қўллаш лозим.\nСерратоипептидазага ёки препаратнинг бошқа компонентларига ўта юқори сезувчанлик.\nҚон ивишини бузилиши ва/ёки қон кетишларга мойиллик.\nЖигар ва/ёки буйрак касалликлари билан хасталанган пациентларга эҳтиёткорлик билан буюрилади.\nПрепаратни ҳомиладорлик ва лактация даврида эҳтиёткорлик билан буюрилади.\nПрепаратни болаларда қўллаш тажрибасини йўқлиги туфайли, уни фақат ҳаётий кўрсатмалар бўйича ва даволовчи шифокорнинг қаътий назорати остида буюриш мумкин.\nПрепарат бир вақтда қўлланганда бевосита ва билвосита таъсирга эга антикоагулянтлар таъсирини кучайтиради. Бу препаратларни мажмуавий қўллаш зарур бўлганида уларни қатъий шифокор назорати остида қўлланади ва зарур ҳолатларда антикоагулянтларни дозаларига тузатиш киритилади.\nКоагулопатиялар (қон ивишини бузилиши): Серратиопептидаза қонни ивишига халақит қилиши мумкин, шунинг учун айрим тадқиқотчилар, бу коагулопатияларни ёмонлашишига олиб келишидан хавотирланади. Агар Сизда коагулопатия бўлса, Алсата препаратини ишлатишдан олдин даволовчи шифокор билан маслаҳатлашинг.\nОперация: Серратиопептидаза қон ивишига халақит қилиши мумкин. Бу эса операция вақтида ва операциядан кейин қон кетишини кучайтириши мумкинлиги тўғрисида хавотирлик мавжуд. Алсата препаратини қўллашни режалаштирилган операциядан камида 2 ҳафта олдин тўхтатиш керак.\nСерратиопептидазани ҳомиладорлик ва эмизиш вақтида ишлатилиши етарли даражада маълум эмас. Хавфсизлик мақсадида қабул қилишдан сақланинг.\nПрепарат ҳомилага тератоген, мутаген ва эмбриотоксик таъсир кўрсатмайди, аммо Алсата препаратини ҳомиладорлик даврида қўллаш тажрибаси чекланган. Препаратни ҳомиладорлик даврида фақат ҳаётий кўрсатмалар бўйича ва даволовчи шифокорнинг қатъий назорати остида буюриш мумкин.\nПрепаратни лактация даврида қўллаш тажрибаси йўқ.\nПрепаратни юқори дозаларда қабул қилинганда, пациентларда препаратнинг ножўя самарларини кучайиши аниқланган. Препарат дозасини аҳамияти даражада оширилганда пациентларда ички қон кетиши ривожланган.\nМахсус антидиоти йўқ. Препарат қабулини тўхтатиш ва симптоматик даволашни ўтказиш кўрсатилган.\n10 таблеткадан алюмин фольгали стрипда. 10 стрип қўллаш бўйича йўриқномаси билан бирга картон қутига жойланган.\nОлдинги мақолаМазь тиотриазолина13.04.2018


БМТ Бош котибининг Бутунжаҳон ОИТСга қарши кураш куни муносабати билан йўллаган мурожаати\n10-12-2015, БМТ дунёда\nЖорий йилда биз Бутунжаҳон ОИТСга қарши кураш кунини янги бир умид билан нишонламоқдамиз. Бунинг учун мен шу соҳада тинмай меҳнат қилаётган фаолларимизга ўз ташаккуримни билдираман. Қолаверса, инсон ҳуқуқларини ҳимоя этиш жабҳасида астойдил саъй-ҳаракат қилиб келаётган, мазкур касалликка қарши кураш йўлида бутун инсониятни бирлаштиришга куч топган фаолларимизга тасанно айтаман.\nБутун дунё етакчилари 2030 йилга қадар барқарор ривожланиш мақсадлари доирасида ОИТС эпидемиясига биргаликда барҳам беришга ваъда беришди. Мазкур ваъда замонавий тарихимизда энг оғир касалликлардан бирига қарши кураш остида бутун инсониятнинг жипслашганлигини, бирлашганлигини акс эттиради.\nОИТСга қарши кураш дастурларидан биз кўп сабоқ олишимиз мумкин. Бу йўлда бутун инсоният фан, инсон ҳуқуқлари, ОИВ билан яшовчи инсонларнинг ҳуқуқ ва имкониятларини кенгайтириш каби соҳаларда биргаликда ҳаракат қилиб, кенг кўламдаги ижобий ютуқларга эришиб келмоқда. Айнан шу тарзда, бир жон-у бир тан бўлиб олға юриб, биз бу эпидемияни тўҳтатишга муваффақ бўламиз.\nШуни афсус билан айтиш керакки, ушбу мақсадга эришишдаги имкониятлар аста- секин камайиб бормоқда. Шунинг учун, мазкур соҳадаги тегишли хизматларнинг қамровини, сифатини ошириш учун барчамизни тез суръатларда ҳаракат қилиб, керакли сармояларни жалб этишга чақираман.\nМазкур эпидемияни тўхтатиб, унинг янада авж олишига йўл қўймаслигимиз учун барча соҳаларда астойдил ҳаракат қилишимиз талаб қилинади. Ҳозирда дунёда 37 миллионга яқин инсон ОИВ билан яшамоқда. Уларнинг ҳаётини қутқаришга ёрдам берувчи дори-дармон миқдори ва даволаниш хизматларининг қамровини икки баробар оширишимиз талаб қилинмоқда. Ўсмир қизлар ва аёлларни ОИВдан ҳимоя қилиш учун тегишли билим ва маълумотларни бериб, самарали воситалар билан таъминлашимиз лозим. Қолаверса, ОИВни юқтириш хавфи юқори бўлган аҳоли гуруҳларини ўзаро ҳурмат ва инсон қадр-қимматини ҳимоя этиш тамойилларига асосланган маҳсус хизматлар билан таъминлашимиз даркор.\nОИВни юқтирган бўлсада, яшашга интилаётган, шу билан бирга катта ҳаётий ютуқларга эришган аёлларнинг фарзандлари соғ, ОИВдан холис бўлиб туғилаётганига гувоҳ бўляпмиз. ОИТСга бутунлай барҳам берилиши “Ҳар бир аёл ва ҳар бир бола” ҳамда “Глобал стратегия”ларнинг муваффақияти учун ҳам зарурдир. Чунки, мазкур дастурларнинг асосий мақсади бир авлод миқёсида аёллар, болалар ва ўсмирларнинг соғлигини, фаровонлигини таъминлашга қаратилган.\nБМТнинг ОИТСга қарши кураш бўйича ташаббусларининг мақсади ОИВни юқтириш эҳтимолини бартараф қилиш, ОИТС билан касалланиш оқибатида юзага келадиган ўлим ҳолатларининг олдини олиш, шунингдек, ОИВни юқтирган инсонларга нисбатан камситишлар ва ҳуқуқ бузилиши каби ҳолатларнинг олдини олишдир.\n2016 йилда бўлиб ўтадиган БМТ Бош Ассамблеясининг ОИТС масалаларига бағишланган йиғилиши бутун дунёда ОИТСни бутунлай йўқ қилишга қаратилган чоралар борасида келишиб олиш имконини беради.\nБугунги ОИТСга қарши кураш кунида ушбу кассаллик туфайли дунёдан кўз юмган барча инсонларни хотирлаб, бутун дунёда адолат ва очиқлик учун курашишга тайёрлигимизни намоён этайлик.


Буюк Британияда илк бор бир суткада 55 мингдан ортиқ одамда коронавирус аниқланди - Daryo\n22:36, 01.01.2021 29236\nБуюк Британияда 2020 йил 31 декабрь куни 55 мингдан ортиқ одамда коронавирус аниқланди, бу пандемия бошланганидан буён мамлакатдаги энг юқори кўрсаткич ҳисобланади. Бу ҳақда қироллик ҳукуматининг сайтида маълум қилинди.\nСўнгги бир кун ичида мамлакатда 55 892 кишида вирус аниқланган, 964 киши вафот этган.\nСўнгги етти кун ичида Буюк Британияда 300 мингга яқин касалликка чалиниш ҳолати қайд этилган. Ушбу кўрсаткич ўтган ҳафта билан таққослаганда 24 фоизга кўп. Ўлим билан боғлиқ ҳолатлар эса 8 фоизга ортган.\nБуюк Британияда коронавирусдан жами 73,5 мингдан ортиқ одам вафот этган. Бу борада Британиядан Европа давлатлари орасида фақат Италия олдинда. Шунингдек, мамлакатда аниқланган коронавирус беморларининг сони жами 2,5 миллионга яқинлашди.\n08:31, 22.11.2021 155793\n18:20, 01.12.2021 118426\n00:23, 23.11.2021 49854\n23:45 Бугун 7897\n23:11 Бугун 10584\n22:45 Бугун 5857\n22:12 Бугун 3998\n12:13, 04.12.2021 98808\n11:54, 04.12.2021 82251\n21:41, 03.12.2021 80955


ИнтерФУТБОЛ :: ҚАМОҚХОНА 645 КУН ёхуд «Барса» собиқ президенти Сандро Росселнинг ошкора гаплари\nҚАМОҚХОНА 645 КУН ёхуд «Барса» собиқ президенти Сандро Росселнинг ошкора гаплари\nКаталония клуби собиқ президенти ва унинг рафиқаси 2017 йилнинг май ойида молиявий қилвирлик ва бошқа жиноий ҳаракатлар учун ҳибсга олинганди. Айтилишича, улар оффшор компаниялар орқали 15 миллион еврони ўзлаштиришган. Узоқ давом этган тергов давомида Сандро панжара ортида қуюшқондан чиқиб кетди ва прокуратура уни 11 йилга қамоқда сақлашни режалаштирди. Аммо Россель 645 кундан кейин қўйиб юборилди ва барча айбловлар бўйича оқланди. Ўша давр мобайнида бу ишбилармон функционер ўзига келиб, яқиндагина сотувга чиққан «Маҳкам қучоқ» китобини ёзди. Қуйида унда тасвирланган бир нечта қизиқ ва ҳайратланарли воқеалар, шунингдек, Росселнинг Испания матбуотига яқинда берган интервьюсидан парча эътиборингизга ҳавола этилади.\nҚамоқхона тажрибаси ҳақида\n- Мен ҳамманинг қамоқда ҳеч бўлмаса бир кун ўтказиш имкониятига эга бўлишини истардим. Бу айниқса, одамларни у ерга доимий равишда юборадиган, кимнингдир тақдирини ҳал қиладиганларга тааллуқли. Ишончим комилки, бу имкон қадар тезроқ ўзингизни қайта кашф этишга имкон берадиган ҳаётий тажрибадир. Мен ўзим ҳақимда ва одамлар ҳақида билган жуда ажойиб нарсаларга қойил қолдим. Маҳбуслар ўртасидаги бирдамликдан ҳайратдаман. Аммо бу қамоқхона жуда ёмон жой эканлигини ва сизни эркинликдан ва мутлақо нормал ҳаётдан маҳрум қилганлигини рад этмайман. Агар кимдир сизга қамоқда яшаш яхши эканини айтса, билингки, у ёлғон гапирмоқда.\nҚамоқдаги биринчи кун ва бошқа қийинчиликлар ҳақида\n- Қамоқдаги кунларнинг қайси бири энг қийин бўлган? Ҳар куни адвокатим келиб, бизни шартли равишда муддатидан олдин озод қилиш рад этилганини айтарди. Бу 13 марта рўй берган. Ўйлайманки, қамоқхонада кучлироқ бўлдим. Сиз у ерда ё ич-етингизни еб адо бўласиз ёки кучлироқ бўласиз. Бу борада рафиқам Марта мен учун ҳақиқий тиргак эди. Худди ота-онам, дўстларим ва ака-укаларим каби.\n- Албатта, мен қамоқхонада шафқатсиз жанжалларни кўп кўрганман. Улар шахсан мени калтаклашмади. Гарчи менга икки марта огоҳлантириш беришган бўлса ҳам. Бир марта улар мен турган жойга шу қадар яқин масофада жанжал қилишган эдики, ҳамма нарсага қон сачради: кийимда, китобда... ҳамма жойда. Бу қандай содир бўлди? Бир маҳбус чўтканинг дастагини синдири ва унинг учли томонини бошқа бир йигига тиқиб олди. Унинг танасидан шу қадар кўп қон оқардики, бунақасини авваллари кўрмаганман.\n- Доим таҳдидларни эшитишим керак эди. Қамоқда сиз тезда ким жиддий гапираётгани ва ким шунчаки тазйиқ ўтказаётганини тушуна бошлайсиз. Бир куни бир аҳмоқ менга деди: «Сен лаънати каталонсан, барча каталонияликлар ўлиши керак»! Бошқа бири эса, агар унга ҳар куни қаҳва сотиб олмасам, мени ўлдиришга ваъда беришини айтганди. Мен кўнмадим. Кейинчалик биз хотиржамроқ гаплашдик ва унга хато қилганини айтдим. Маълум бўлишича, у унчалик қонхўр эмас экан. Аммо агар қўрқсам, кофе учун кунига 1 евро тўлашим керак эди. Бу қамоқда катта бойлик, чунки сиз ҳафтасига атиги 100 евро сарфлашингиз мумкин ва агар заифликни намоён қилсангиз, бошқалар сизнинг пулингизни ундириш учун келишади. Мен қўрқмадим, лекин ҳурмат кўрсатдим. Қамоқхонадаги ягона тўғри хулқ-атвор - қўрқувсиз ҳурмат.\nГиёҳванд моддалар тўғрисида\n- Менга гиёҳванд моддаларни сотиб олиш таклиф қилинмади, лекин қамоқдагишу тоифа савдогарлар кимлигидан хабардор эдим. Гиёҳванд моддаларни қамоқда топиш осон ва бу катта бизнес. Кимдир олиб келади, кимдир истеъмол қилади, кимдир соқчиларни бошқача томонга қараб туришга мажбур қилади. Хуллас, у ерда кўп нарса қилиш мумкин. Масалан, бир хакерга деярли очиқчасига уяли телефон ишлатишга рухсат берилди. Бу нимага ўхшайди?\nРождество ва ҳақида\n- Рождество арафасида бизга ўзига хос дастурхон, алкоголсиз шампан ва Полворон печеньеси берилди. Янги йил арафасида кечқурун байрамни шу кайфиятда нишонладик ва тарқалдик. Чунки ярим тунда ҳамма ўз камерасида бўлиши керак эди. Энг ёмони, менга қўйилган айбловлар сабабли махбусликда ўтказган даврларимда ҳаётимдаги муҳим саналарни оила даврасида нишонлай олмадим. Масалан, қизимнинг 18 ёшга тўлгани ва тўйимизнинг 25 йиллигини. Энди бу кунларни ҳеч қачон нишонлай олмайман, чунки вақтни ортга қайтаришнинг иложи йўқ, бари ўтмишда қолди.\nҚамоқхоналарга ташрифлар ҳақида\n- Озод бўлганимдан кейин қамоқда юрганимда, яқин бўлиб қолган «ичкари»даги бир неча ўртоқларимни кўришни истадим. Улар ким? Мен яқин бўлган оддий одамлар. Ҳатто улардан хабар олиб турадиган оила аъзолари ҳам йўқ. Мен эса уларга пойафзал кераклигини билганим учун уларга кроссовкалар олиб бордим. Улар билан гаплашишни яхши кўраман, қамоқхона ёмон жой, лекин у ерда қизиқарли одамлар ҳам учраб туради.\nКўз ёшлари ҳақида\n- Ҳа, қамоқда йиғладим. Гарчи бундан олдин узоқ йиллардан бери йиғламаган бўлсам ҳам. Хаёлимдан ўтган турли фикрлар, ноумидликдан, ташвишларим ва тушкунлигим туфайли қаттиқ сиқилдим. Ҳа, буни бошдан кечирдим. Бу нарса мени ғазаблантирди, ғурурим эса: «Сен йиғлай олмайсан», деди. Аммо ғазаб билан йиғладим. Шундай ҳолат неча марта рўй берганини эслай олмайман, аммо аниқ беш мартадан кўп.\nМадрид ва Переснинг қўли ҳақида\n- Неймарнинг «Барселона» билан шартнома имзолаши «Реал» эмас, балки менинг бизнесимга таъсир қилган, деб баҳслашмайман. Лекин бу ҳақда мен ҳам ўйладим... Шубҳасиз, кимнингдир қора қўли ўзаро ришталарни узди. Қамоқда 40га 20 метр периметр бўйлаб ҳовлида кунига 10 км., жами 6500 км. йўл босдим. Бу ўйлаш учун кўп вақт. Сўнгги йилларни таҳлил қилиб кўрдим. «Кимнинг йўлини кесиб ўтдим?». Деярли ҳар куни шу саволга жавоб излардим. Ҳар куни ўзимга бу саволни берардим. Йўқ, мен Флорентино ва Мадрид бирор-бир тарзда бу ишга аралашган, деб ўйламайман. Мен қамоқда бўлганимда, Перес тўғридан-тўғри эмас, балки бир дўстим орқали қўнғироқ қилди, чунки мен рақамимни ўзгартиргандим...\n- Ҳа, агар «Барселона» президенти бўлганимда, Неймар билан яна шартнома имзолардим. У Мессидан кейин дунёдаги иккинчи энг яхши ўйинчи ва бизнинг клубимиз фалсафасига жуда мос тушади. Лекин тажрибага таянган ҳолда айтадиган бўлсам, унинг учун иккита шартнома тузиш керак: бири спорт, иккинчиси интизом бўйича.\nЭнг ёмони ҳақида\n- Мен учун берилган бебаҳо ҳаётимнинг икки бебаҳо йилини ўғирлашгани алам қилади. Ўйлаб кўринг икки йил давомида қанча нарсадан маҳрум бўлдим: сайрлар, учрашувлар, оила билан ажойиб кечки овқатлар... Инсон ҳаётининг икки йилини қандай баҳолаш мумкин? Тасаввур қилинг, сиз ўляпсиз, шунда шифокор айтади: «Сизга яна икки йил умр беришим мумкин, аммо бунинг эвазига бор нарсангизни менга берасиз». Сиз рози бўласиз, чунки икки йил бебаҳодир. Бу икки йилни мендан ўғирлашганига ачинаман.\nМиллий туйғулар ҳақида\n- Қалбан 100 фоиз мустақил каталонман, лекин ақлим Каталониянинг ҳозир Испания таркибидан чиқиб кетиши энг яхши ечим эмаслигини айтяпти.\nЛаутаронинг «Барса»га ўтиши ҳақида\n- «Барселона»нинг ҳозирги раҳбарияти ўрнида бўлсам, Лаутаро Мартинесни 111 миллион еврога сотиб олишга ҳеч қачон рози бўлмасдим ва охиригача бошқа позициялардаги футболчилар билан алмашиш вариантини қидирардим. Бу жуда қийин, аммо синаб кўрса бўладиган иш.\n- Яна спорт соҳасида ишлашни хоҳлайманми ёки йўқми, билмайман... Ўйлайманки, энди хотиржамроқ ва беташвишроқ ишни хоҳлайман, шекилли. Барселонада сиз шунчаки рулни бошқаролмайсиз, у ерда тарих ёзиш учун қатъиятлироқ бўлишингиз керак. Ҳозир бундай йўл тутиш мен учун эмас. Кўпроқ оила аъзоларим ва дўстларим билан мулоқот қилишни, арзимас нарсаларда ҳам хотиржамлик ва таскин кўришни истайман. Бўш вақтимда нима қилмоқчи эканлигим ҳақида ўйламайман, аксинча, сиз мени дўстим билан барда бир стакан муздек ичимлик ичиб ўтирган ҳолда кўришингиз мумкин.


Shoyadki shukr qilsangiz!\nShoyadki shukr qilsangiz! ( 1825 marta o'qilgan) Chop etish\nҲанафий 23 Mart 2012, 18:49:51\n52. Ўшандан кейин сизни афв стдик. Шосдки, шукр қилсангиз.\n56. Сснгра, слимингиздан кейин қайта тирилтирдик, шосдки, шукр қилсангиз.\n152. Бас, Мени сслангиз, сизни ссларман. Ва Менга шукр қилингиз, куфр қилмангиз.\n172. Ай, иймон келтирганлар! Сизларга ризқ қилиб берганимиз пок нарсалардан енглар ва Аллоҳга шукр қилинглар, агар Унга ибодат қиладиган бслсаларингиз.\n185. А амазон ойики, унда одамларга ҳидост ҳамда ҳидосту фурқондан иборат очиқ баёнотлар бслиб Қуръон туширилгандир. Сиздан ким у ойда ҳозир бслса, рсзасини тутсин. Ким бемор ёки сафарда бслса, бас, саноғини бошқа кунлардан тутадир. Аллоҳ сизларга енгилликни хоҳлайди ва сизларга қийинликни хоҳламас. Саноғини мукаммал қилишингиз ва сизни ҳидостга бошлаган Аллоҳни улуғлашингиз учун. Шосдки, шукр қилсаларингиз.\n243. Диёрларидан слимдан қочиб чиққан мингларча кишиларнинг (хабарини) билмадингми?! Бас, Аллоҳ уларга: слинг, деди. Албатта, Аллоҳ одамлар устидан фазл сгасидир. Лекин ксп одамлар шукр қилмаслар.\nОли Имрон сураси\n123. Батаҳқиқ, Бадрда оз бслсаларингиз ҳам, Аллоҳ сизларга нусрат берди. Бас, Аллоҳга тақво қилинг, шосдки, шукр килсангиз.\n144. Муҳаммад ҳам бир Лайғамбар, холос. Ундан аввал ҳам Лайғамбарлар стган. Агар у слса ёки қатл қилинса, орқангизга қайтасизми?! Кимки орқасига қайтса, Аллоҳга ҳеч зарар келтира олмас. Ва Аллоҳ шукр қилувчиларни мукофотлар.\n145. Ҳеч бир жон Аллоҳнинг изнисиз слмас. Бу, ёзилган ажалдир. Ким бу дунёнинг савобини хоҳласа, унга сшандан берурмиз. Ва шукр қилувчиларни мукофотлармиз.\n147. Агар шукр қилсангиз ва иймон келтирсангиз, Аллоҳ сизни азоблаб нима қиладир?! Аллоҳ Шакур (оз амал учун ксп савоб берувчи) ва билувчи Зотдир.\n6. Ай, иймон келтирганлар! Аамозга турмоқчи бслсаларингиз, юзларингизни ва қслларингизни чиғаноқлари ила ювинглар. Бошларингизга масҳ тортинглар. Ва оёқларингизни тспиқлари ила ювинглар. Агар жунуб бслсаларингиз, покланинглар. Агар бемор ёки сафарда бслсаларингиз ёхуд бирорталарингиз таҳоратхонадан келса ёки аёлларга сқинлик қилса-ю сув топа олмасларингиз, бас, покиза тупроқ ила тасммум қилинглар. Ундан юзингизга ва қслларингизга масҳ тортинглар. Аллоҳ сизларга қийинчилик туғдиришни истамас. Аммо сизларни поклашни ва сизларга Ўз неъматини батамом қилиб беришни истайдир. Шосдки, шукр қилсангиз.\n89. Аллоҳ сизларни беҳуда қасамларингиз учун тутмас. Лекин қасд ила туккан қасамларингиз учун тутадир. Бас, унинг каффороти сз аҳлингизни сртача таомлантириш миқдорида снта мискинга таом ёки кийим бериш ёхуд бир қул озод қилишдир. Ким топа олмаса, бас, уч кун рсза тутсин. Ана сша, агар қасам ичган бслсангиз, қасамингизнинг каффоротидир. Қасамларингизни муҳофа қилинг. Аллоҳ сизга шундай қилиб Ўз остларини баён стади. Шосдки, шукр қилсангиз.\n53. "Орамиздан Аллоҳ неъмат берган шуларми?"-дейишлари учун шундай қилиб, баъзиларни баъзилари ила синадик. Аллоҳнинг Ўзи шукр қилувчиларни схши билгувчи смасми?\n10. Батаҳқиқ, Биз сизларга ер юзида имкон бердик ва унда маишат (воситалари) қилдик. Жуда оз шукр стасизлар.\n17. Сснгра, уларнинг олдиларидан, орқаларидан, снг томонларидан ва чап томонларидан келаман. Ва уларнинг кспларини шукр қилувчи ҳолда топмассан",-деди. (Иблиснинг номидан)\n58. Лок юртнинг набототи А оббининг изни ила чиқадир. Аопок бслгани сса, фақат қийинчилик ила чиқадир. Шукр келтирган қавмлар учун остларимизни шундай хилма-хил баён қиламиз.\n144. "Ай Мусо, мен сени одамлар ичидан Лайғамбарлигим ва гаплашишим ила танлаб олдим. Бас, сенга берган нарсамни ол ва шукр қилувчилардан бсл!"-деди.\n26. Сиз ер юзида оз сонли, заифҳол бслиб, одамлар сизни тутиб олишидан қсрқиб юрган ҳолингизни ссланг. Бас, У зот сизга жой берди, Ўз нусрати ила қсллади ва сизларга пок нарсаларни ризқ қилиб берди. Шосдки, шукр қилсангиз.\n60. Аллоҳга нисбатан ёлғон тсқиётганларнинг қиёмат куни ҳақида нима гумонлари бор? Албатта, Аллоҳ одамлар учун фазл сгасидир. Лекин ксплари шукр қилмаслар.\n38. Ва оталарим Иброҳим, Исҳоқ ва Яъқубнинг миллати (дини)га сргашдим. Биз учун Аллоҳга бирор нарсани шерик қилиш мумкин смас сди. Бу бизга ва одамларга Аллоҳ берган фазл сди. Лекин одамларнинг ксплари шукр қилмаслар.\n5. Батаҳқиқ, Биз Мусони остларимиз ила: "Қавмингни зулматлардан нурга чиқар ва уларга Аллоҳнинг кунларини сслат! Албатта, бунда ҳар бир сабрли ва шукрли учун ибратлар бордир", деб юбордик.\n7. (Яна унинг): "Ва А оббингиз (сизга): "Қасамки, агар шукр қилсангиз, албатта, сизга зиёда қилурман. Агар куфр келтирсангиз, албатта, азобим шиддатлидир", деб билдирган-(ини ссланг).\n34. Ва У сизга барча ссраган нарсаларингиздан берди. Агар Аллоҳнинг неъматларини санасангиз, саноғига ета олмассизлар. Албатта, инсон ста золим ва ста ношукрдир.\n37. Ай А оббимиз, хакикатда мен сз зурриётимдан Сенинг Байтул Ҳароминг ёнига, гиёҳсиз водийга жойлаштирдим. Ай А оббимиз, намозни тскис адо стишлари учун. Бас, Ўзинг одамлардан баъзиларининг қалбларини уларга талпинадиган қилгин ва уларни мевалардан ризқлантиргин. Шосд, шукр қилсалар. (Иброҳим алайҳиссалом номидан)\n14. У денгизни сиз ундан унда гсшт ейишингиз, ундан тақадиган тақинчоқлар чиқариб олишингиз учун, унда (сувни) ёриб кетаётган кемаларни ксрасан, ҳамда Унинг фазлини талаб қилишингиз учун хизматкор қилди. Шосдки, шукр келтирсангиз.\n78. Аллоҳ сизни оналарингиз қорнидан ҳеч нарса билмайдиган ҳолингизда чиқарди. У сизга қулоқ, ксзлар ва дилларни берди. Шосдки, шукр қилсангиз.\n114. Бас, Аллоҳ сизга ризқ қилиб берган нарсалардан ҳалол-пок ҳолида енг. Ва агар унга ибодат қиладиган бслсангиз, Аллоҳнинг неъматларига шукр қилинг.\n121. Унинг неъматларига шукр қилгувчи сди. У зот уни танлаб олди ва сиротул мустақиймга ҳидост қилди. (Иброҳим а. ҳақларида)\n80. Биз унга сизлар учун сизни ёмонликдан сақлайдиган кийим қилиш санъатини сргатдик. Анди шукр қиларсизлар?!\n36. Ва тусларни сиз учун Аллоҳнинг нишонларидан қилдик. Уларда сизга схшилик бор. Уларга олд оёқларидан бири боғлиқ турган ҳолида Аллоҳнинг номини зикр қилинг. Анлари ерга текканида сса, бас, улардан енг ва қаноатли ва тиланган камбағалларни ҳам таомлантиринг. Шундай қилиб, Биз уларни сизга бсйинсундириб қсйдик. Шосдки, шукр қилсангиз.\n78. У зот сизга қулоқни, ксзлару қалбларни пайдо қилган зот. Аақадар оз шукр қилурсиз!\n40. Китобдан илми бор шахс: "Мен уни сенга ксзингни очиб юмгунингча келтирурман", деди. Қачонки (Сулаймон) у (тахт)нинг сз ҳузурида қарор топганини ксргач: "Бу А оббимнинг фазлидандир. Мен шукр қиламанми, синаш учундир. Ким шукр келтирса, сзи учунгина шукр қилур. Ким куфрони неъмат қилса, бас, А оббим беҳожат ва карамли зотдир", деди.\n73. Албатта, А оббинг одамларга нисбатан фазлу марҳамат соҳибидир. Лекин уларнинг ксплари шукр қилмаслар.\n73. У зот Ўз раҳмати ила сизларга кеча ва кундузни ором олишингиз ва Ўз фазлидан талаб қилишингиз учун пайдо қилди. Шосдки, шукр келтирсангиз.\nА ум сураси\n46. Ва Унинг ост-белгиларидан сизга Ўз раҳматидан тоттириш учун, Ўз амри ила кемаларни юрдириш учун ва Унинг фазлидан (ризқ) талаб қилишингиз учун шамолларни хушхабарчи қилиб юборишидир. Шосдки, шукр қилсангиз.\n14. Биз инсонга ота-онаси ҳақида тавсис қилдик: онаси уни заифлик устига заифлик билан кстарди; уни сутдан ажратиш икки йилдир. Менга ва ота-онага шукр қилгин. Ва қайтиш фақат Менгадир.\n31. Кемалар Аллоҳнинг неъмати ила сизга Унинг ост-белгиларини ксрсатиш учун денгизда юрганини ксрмадингми?! Албатта, бунда ҳар бир ста сабрли ва ста шукрлилар учун ост-белгилар бордир.\n13. У(жин)лар унга меҳроблар, ҳайкаллар, ҳовузлар каби лаганлар ва собит қозонлардан хоҳлаганини қилиб беришар сди. Ай, Оли Довуд, шукр қилинглар! Бандаларимдан шукр қилгувчилари оздир.\n19. Улар: "Ай А оббимиз, сафарларимиз орасини узоқ қил!" дедилар ва сзларига зулм қилдилар. Бас, Биз уларни ҳикосларга айлантирдик ва бутунлай парча-парча қилиб ташладик. Албатта, бунда ҳар бир ста сабрли ва ста шукрли учун ост(белги)лар бордир.\n12. Дарёю денгиз, иккиси тенг бсла олмас. Буниси тотли, чанқоқ босар, ичиш осондир. Буниси сса шср, тахирдир. Сиз ҳар биридан тоза гсшт ейсиз ва тақинчоқ чиқариб тақурсиз. Ва Унинг фазлидан талаб қилишингиз учун у(сув)ни ёриб кетаётган кемаларни ксрурсиз. Шосдки, шукр қилсангиз.\n35. Унинг меваларидан ва сз қсллари қилган нарсалардан ейишлари учун. Шукр қилмайдиларми?!\n73. Улар учун сшаларда манфаатлар ва ичимликлар бор. Ахир, шукр қилмайдиларми?!\n7. Агар куфр келтирсангиз, албатта, Аллоҳ сиздан беҳожатдир. У зот Ўз бандаларининг кофир бслишига рози бслмас. Агар Унга шукр келтирсангиз, сиздан рози бслур. Ҳеч бир оғирлик кстаргувчи жон сзга жоннинг оғирлигини кстармас. Сснгра фақатгина А оббингизга қайтишингиз бор. Бас, У нима амал қилиб юрганингизнинг хабарини берур. Албатта, У диллардаги нарсаларни ҳам ста билгувчи зотдир.\n33. Агар У зот хоҳласа, шамолни тсхтатиб қсюр. Бас, у (кема)лар у(денгиз)нинг устида туриб қолурлар. Албатта, ана шунда ҳар бир сабр қилувчи ва шукр қилгувчи учун ост(белги)лар бордир.\n15. Улар бандаларидан Унга бслар(ҳукм) қилдилар. Албатта, инсон очиқ-ойдин ношукрдир.\n12. Аллоҳ сизга денгизни унда Ўз амри билан кемалар юриши учун ва сиз Унинг фазлидан исташингиз учун бсйсундириб қсйди. Шосдки, шукр келтирсангиз.\n70. Агар хоҳласак, Биз уни шср қилиб қссмиз. Шукр қилсангизчи!\n(ичадиган сувимиз ҳақида ссз бормоқда)\n23. Айт: "У сизларни йсқдан бор қилган ва сизларга сшитиш, ксриш ва ақлни берган Зотдир. Жуда ҳам оз шукр қиласизлар-а?!"\n6. Албатта, инсон сз А оббига ношукрдир.\nMaysara 27 Mart 2012, 09:17:09\nShukrning lug'aviy ma'nosiga qaraydigan bölsak, bu - qilingan yaxshilikni e'tirof etib, uni ovoza qilmoq, qiluvchiga maqtov aytib, minnatdorchilik bildirish hisoblanar ekan.\nShukr quruq til bilan emas, Allohning buyruqlarini bajarish va qaytariqlaridan qaytishlik bilan vujudga keladi. Alloh aytadi: "(Ey) Dovud xonadoni, (Alloh sizlarga ato etgan bu ne'matlarning) shukronasi uchun amal ibodat qilinglar!" (Saba' 13)\nShuningdek, Rasululloh sallollohu alayhi vasallam haqiqiy va komil shukr qanday bölishini amalda qilib körsatganlar:\nOisha roziyallohu anha Rasululloh s.a.v.ning tunlari namozda uzoq qoyim böganlaridan ikki qadamlari yorilib ketganligini körib, ajablanib: "..shunday qilasizmi, vaholanki, Alloh sizning avvalgiyu oxirgi gunohlarizni kechirgan bölsa?!.." deganlarida, Rasululloh s.a.v: "Allohga köp shukr qiluvchi banda bölmaymi?!" deb javob berganlar.\nRustamova 27 Mart 2012, 11:44:39\nDarhaqiqat, yashayotganimiz, yurayotganimiz, dunyo go'zalligidan, ne`matlaridan bahramand bo'layotganimizga behisob shukr qilmasak, gunoh bo'lar\nMaysara 31 Mart 2012, 18:08:30\nIbn Qoyyum rahimahulloh shukrning 3 ta shartini aytganlar:\n"1) ne'matlarni biz öz kuchimiz, aqlimiz bilan topdik, demay, buni Alloh öz marhamati bilan ato etdi, deb e'tiqod qilishimiz;\n2) Allohga ne'mati uchun hamdu sano aytishimiz;\n3) ushbu ne'matlardan Allohning roziligi yölidagina foydalanishimiz kerak"\nQachonki biz öz shukrimizni ushbu shartlarga qursak Alloh bizga öz ne'matlarini ziyoda qilib berishini va'da qilmoqda. "Qasamki, agar sizlar (mening bergan ne'matlarimga) shukr qilsangizlar, albatta (ularni yanada) ziyoda qilurman.." (Ibrohim: 7)\nAllohning bergan ne'matlariga shukr qilmaslik xatari bu - Iblisning tuzog'iga tushib, u bilan birga dözahga kirish ekanligini Qur'oni Karimda Iblis özi aytadi: "...Söngra ularga oldilaridan va ortlaridan, öngu söllaridan kelib (Tög'ri Yöldan ozdirurman) va (oqibatda) ularning köplarini (bergan ne'matlaringga) shukr qilgan hollarida topmaysan!" (A'rof: 16, 17)\nAlloh barchamizni Öziga shukr qilguvchilardan qilsin!


Муносабат — Страница 2 — Huquq\nHome / Муносабат (Сахифа 2)\n1 неделя олдин\t, Муносабат Комментарии к записи Гўдакнинг ҳаққига хиёнат қилманг! отключены\nДугонам Малоҳат икки қиздан сўнг ўғил фарзандли бўлди. Ўша куни сафарга чиққан турмуш ўртоғи хушхабарни эшитиб, дарҳол ортига қайтмоқчи бўлди. Малоҳатнинг «Шошилманг, эрта-индин қайтарсиз. Ишларингизни битказинг, ўзи бугун тонгда етиб борган бўлсангиз» деган гапларига ҳам қулоқ солмади. Аксига олиб шу куни тинмай ёмғир ёғарди. Машинани тез ҳайдаб келаётган Элбек ногоҳон …\n1 неделя олдин\t, Муносабат Комментарии к записи Улapнинг кeлaжaгигa мacъyлмиз отключены\nМамлакатимизда болаларнинг ҳуқуқ ва манфаатларини ҳимоя қилиш, баркамол ўсишини таъминлаш бўйича кўп ишлар қилинмоқда. Айниқса, ота-она қарамоғидан маҳрум бўлган болаларнинг ижтимоий ҳимоясини кучайтиришга алоҳида эътибор қаратилаяпти. Сўнгги уч йилда бу тоифадаги болалар тарбияланадиган меҳрибонлик уйлари замонавий компьютерлар, интернет тармоғи, видеокузатув воситалари билан таъминланиб, ходимларнинг иш ҳақи ҳамда оилага тарбияга олинган …\n1 неделя олдин\t, Муносабат Комментарии к записи Иcлoҳoтлap фaқaт қopин тўйдиpиш yчyн эмac отключены\nҚишлоқ хўжалиги соҳасидаги ислоҳотлар натижасида сўнгги йилларда маҳсулот етиштириш миқдори ҳамда фермерлар ва агроташкилотлар даромадининг ошганини кузатиш мумкин. Биргина ғаллачилик соҳасини оладиган бўлсак, Навоий вилоятидаги фермер хўжаликлари ўтган йили 115 минг тонна буғдой етиштириб, деярли барча хўжаликлар давлатга дон етказиб бериш шартномасини ортиғи билан бажарди. Бу йил вилоятда 38 минг …\n1 неделя олдин\t, Муносабат Комментарии к записи Ҳибсга олиш жараёни видеога муҳрланади отключены\nМамлакатимизда инсоннинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият ҳисобланади. Уларни ҳаётга татбиқ этиш мақсадида прокуратура органлари муҳим чора-тадбирларни амалга оширмоқда. Бу борадаги ишлар самарадорлигини ошириш учун қонун ҳужжатлари мунтазам такомиллаштирилаяпти. Хусусан, Бош прокурорнинг қонунчилик ташаббуси асосида ишлаб чиқилган «Бола ҳуқуқларининг кафолатлари янада кучайтирилиши муносабати билан Ўзбекистон …\n1 неделя олдин\t, Муносабат Комментарии к записи Мўйноқ «нафас» ола бошлади отключены\nМўйноқ тумани аҳолиси асосан балиқчилик ва чорвачилик билан шуғулланган. Орол денгизи сувининг қайтиши натижасида овланадиган балиқ турлари ҳамда миқдори кескин камайгани сабабли балиқчилик тармоғи сусайган. Бугунги кунда туман балиқчилик, чорвачилик ва туризмга ихтисослаштирилган бўлиб, ушбу соҳаларни ривожлантириш борасида бир қатор ишлар қилинмоқда. Жумладан, давлатимиз раҳбари 2018 йил 15-16 ноябрь кунлари …\n2 недели олдин\t, Муносабат Комментарии к записи Бaлoғaтгa eтaëтгaн бoлa… отключены\nҚадимги юнон файласуфи Суқротдан сўрашибди: – Сиз катталарга эмас, кўпроқ ёшларга эътибор қиласиз, бунинг сабаби нима? Суқрот шундай жавоб берибди: – Ёшлар дарахт ниҳолига ўхшайди. Қандай эгсанг, шундай эгилади. Менинг насиҳатларимни ҳам тошга муҳр ўйгандек қалбларига жойлаштириб олади. Бунинг аҳамияти эса ғоят каттадир. Шунинг учун мен кўпроқ ёшларга эътибор қаратаман. …\nҚapop бeкop қилинди\n2 недели олдин\t, Муносабат Комментарии к записи Қapop бeкop қилинди отключены\nПрокурорлар аниқланган қонунбузилишлар бўйича ваколати доирасида судларга киритаётган айрим аризаларни судлар асоссиз равишда қайтараётган ёки кўрмасдан қолдираётган ҳолатлар учрамоқда. Мисол учун, Навоий вилояти Қизилтепа тумани прокурори Қизилтепа шаҳри Ўзбекистон кўчасидаги давлатга тегишли ерда фуқаро С.Одилов ўзбошимчалик билан иморат қурганини аниқлаб, ноқонуний қурилишни буздириш ҳақида судга даъво аризаси киритган. Биринчи инстанция …\nИИБ ходими ишига тикланди\n2 недели олдин\t, Муносабат Комментарии к записи ИИБ ходими ишига тикланди отключены\nБизда ишдан бўшатишнинг оддий усули оммалашган, яъни «аризангни ёз!». Осони шу-да: ходим «ўз хоҳишига кўра» ишдан кетса, осон қутулади, бўлмаса ноинсоф бошлиқ бошқа йўлларни ахтара бошлайди. Чунки ўз хоҳишига кўра ариза ёзмайдиган, ҳуқуқини биладиган ходимлар бошлиқнинг «аризангни ёз!» деган гапига қулоқ солиб кетавермайди-да. Аслида ходимни ишдан асоссиз бўшатиб бўлмайди. Фуқароларнинг …\nБиp кундa фoш этилгaн жинoят\n2 недели олдин\t, Муносабат Комментарии к записи Биp кундa фoш этилгaн жинoят отключены\nНақд пулни уйдан кўра банкда сақлаган маъқул экан. Ишончли, қолаверса кўпайиб туради. Зарур бўлганда банк нақд пулингизни беришни эртага, индинга дея пайсалга солган вақтлар ўтмишда қолди. Истаган пайт омонатдаги пулингизни банкоматдан ечиб олишингиз мумкин. Бундан-да ишончли нақдсиз хисоб-китоб урф бўлмоқда. Катта-кичик харидлар пластик карта орқали амалга оширилаяпти. Чўнтакни қаппайтириб юрмайсиз, …\n2 недели олдин\t, Муносабат Комментарии к записи Ғишт қолипдан кўчди… отключены\nБугун Фарғона шаҳри ўзгача қиёфа касб этиб бормоқда. Кўча ва йўллар кенгайтирилди. Экологияга салбий таъсир кўрсатадиган корхоналар шаҳар ташқарисига кўчирилди. Уларнинг ўрнида санъат саройи ва хиёбон барпо этилди. Қурилиш-ободонлаштириш ишлари давомида уйлари бузилган одамларга янги уйлардан квартиралар, ер участкалари, қурилиш учун пул маблағлари берилди. Хусусан, шаҳарнинг Мустақиллик маҳалласидан ажратиб берилган …\nМавжуд саҳифалар сони : 27«12345\t»\t1020...Last »


“Фотиҳа” сурасини қайта англаш ёхуд биринчи сура тафсири (2-мақола) | Azon.uz - Ахборот-таҳлилий портал\n“Фотиҳа” сурасини қайта англаш ёхуд биринчи сура тафсири (2-мақола)\n01:00 28.05.2018 1282\nСизлар билан муҳокама қилмоқчи бўлган иккинчи ҳолат “алҳамдулиллоҳ” сўзининг ўзи ҳақида, унинг грамматик тузилиши ҳақида.\nҲамма тиллардаги каби араб тилида ҳам, инглиз тилида ҳам сиз от ва феълларни қўллайсиз. Тушунаман, сизга бу грамматика дарсидек туюлиши мумкин. Ўйлайманки, бунинг сабабини ҳозир тушуниб оласиз. Биламизки, от замонларга бўлинмайди. Феъл эса бўлинади. Ўтган, ҳозирги ва келаси замон отларда бўлмайди. “Мен Аллоҳга ҳамд айтяпман”, десам феълни ишлатаяпман. Агар “Биз Аллоҳга ҳамд айтаяпмз” десам ҳам феълни ишлатаяпман. Ҳозирги замон феъли. Мен “Ҳамд Аллоҳга тегишли” десам феъл бўладими ёки от? Албатта от. “Ҳамд” бу от. Аллоҳ ўз каломини туширганда феълни ишлатиши мумкин эди. Яъни араб тилида “аҳмадулиллоҳ” – мен Аллоҳга ҳамд айтяман, ёки “маҳмадулиллоҳ” – биз Аллоҳга ҳамд айтаяпмиз. Хутбаларда “биз Аллоҳга ҳамд айтамиз. Ундан ёрдам сўраймиз, кечиришини сўраймиз” деган сўзларни эшитасиз. Ухлашга ётишдан аввал ҳам шу сўзларни айтасиз. Бу феъл. Шундай қилиб “маҳмаду” биз ҳамд айтамиз, “аҳмаду” мен ҳамд айтаман.\nАллоҳ мен ва биз сўзларини ишлатмаган. Аллоҳ ҳозирги замон феълини ҳам ишлатмаган. Аллоҳ феълдан фарқли ўлароқ ўтган, келаси, ҳозиирги замонларга бўлинмайдиган “от”ни ишлатган. Мана шу ажойиб ҳолатга диққат қилинг. Агар мен ҳамд айтяпман десам, мен ҳозирги замонда гапирган бўламан. Мен ўтган ва келаси замон ҳақида ҳеч нарса демаяпман. Агар мен ўтган замонда гапирсам, буни ҳозирги ва келаси замонга алоқаси бўлмайди. Чунки феъл замонлари ўзаро бир-бирини инкор қилади. Шунингдек, мен Аллоҳга ҳозир ҳамд айтаётган бўлсам, бу бир соатдан кейин ҳам ўз кучида қолишига кафолат берадими? Йўқ. Бундай ҳамд айтиш чегараланган, доимий эмас. Феъл доимий эмас. Аллоҳ эса “от”ни ишлатган. От эса доимий. “Ҳамд Аллоҳга” сўзи доимийликни ифода этади. Буни шундай тушуниш мумкин: “Мен Аллоҳга ҳозир ҳамд айтаётган бўлсам ҳам, лекин Аллоҳга ҳамд ҳар доим, доимо мавжуд”. Агар мен ўлсам “Аллоҳга ҳамд” доимо мавжуд бўлаверади. Шукр ҳар доим, ҳамма вақт, доимо мавжуд бўлаверади. Бу менга боғлиқ эмас. “Алҳамду” сўзи шундайки, бу менга боғлиқ воқелик эмас.\nОт ва феъл ҳақидаги суҳбатимиз – бу иккинчи ҳолат. Диққат эътиборингизни ана шу ҳолатга яхшилаб қаратсангиз, кейинги ҳолатга ҳам ўтамиз.\nМаълумки, сиз қачонки феълни ишлатар экансиз, бу кимдир ва кимдандир бўлган ҳаракатни ифода этади. Бу иштирок этувчи шахс арабчада фаъол деб аталади. Масалан, сиз “матнни тўлдириш” деб айта олмайсиз, ким матнни тўлдиради? Ёки “йўқ бўлиш” сўзи шундай ҳолича айтилмайди. Нима йўқолади?... Тушунаяпсизми, феъл албатта кимнидир ҳаракати билан содир бўлади.\nОтга келсак-чи? Отлар ким ёки нимадир томонидан қилинадиган ҳаракатлардан холи.\nОт ўзига етарли даражада мустақил, эркин. Олма – бу олма. Бошқа нарса эмас.\nАллоҳ “алҳамду” сўзини ишлатар экан бу сўзни ҳеч нарсага боғлиқ, муҳтож бўлмаган мустақил ҳолда ишлатди. Агар феълни ишлатганида, феъл кимнидир ҳаракатига боғлиқ, муҳтож бўлар эди. Яъни кимдир: мен, сен ёки биз, сиз ва улар ҳамд айтиш керак эди.\nЛекин Қудратли Аллоҳ Ўзига бўлган “ҳамд”ни кимдир ёки кимдандир содир этилишидан, ва бунга муҳтож, боғлиқ бўлмаган, холи, мустақил қилди.\n“Ҳамд Аллоҳга” сўзи “барча Аллоҳга ҳамд айтяпти” сўзидан кўра кенг маъно ва мазмунга эга. Чунки, “барча Аллоҳга ҳамд айтяпти” дейилса, бу ҳозирги замонда айтилаётган бўлиб қолади. Инчунун, Аллоҳга айтиладиган ҳамд вақт, замон, макон билан ёки кимдир томонидан айтилишидан чегараланиб қолиши мумкин эмас.\nУлуғ ва Қудратли Аллоҳ сиз ёки менинг “алҳамдулиллоҳ” сўзини айтишимизга муҳтож эмас.\nБиз “алҳамдулиллоҳ” дер эканмиз, қалбимиз, юрагимиз билан Аллоҳнинг бизга муҳтож эмаслигини, балки Аллоҳга биз муҳтож эканлигимизни ҳис қиламиз, тан оламиз.\n“Аҳалҳамдулиллоҳ” сўзи бу бизларнинг муайян оптимистик қарашларимизга имкон беради, “алҳамдулиллоҳ” десак бизларни камтарроқ бўлишимизга, Аллоҳга таслим бўлишимизга ёрдам беради.\nБиз маълум бир нарсалар, ҳодисалар бизга боғлиқ эмаслигини биламиз, тан оламиз. Лекин биз ўзимизчи? Биз бус бутунлигимизча Аллоҳга муҳтожмиз, боғлиқмиз. Аллоҳ бизга муҳтож эмас. Биз “алҳамдулиллоҳ”! деб Аллоҳга яхшилик қилмаймиз, хизмат кўрсатмаймиз.\n“Алҳамдулиллоҳ” деб биз фақат ўз ўзимизга яхшилик қиламиз, ўз ўзимизга хизмат кўрсатамиз.\nОхирги фикрим: Феълда яна буйруқ майли кўриниши бор. Яъни буйруқ шаклида айтиладиган гаплар. Масалан, араб тилида сиз “иҳмадуллоҳ” дейишингиз, яъни “Аллоҳга ҳамд айт” дейишингиз мумкин. Ёки буни илтимос йўли билан ҳам айтиш мумкин: Келинглар, Аллоҳга ҳамд айтайлик. Масалан, мен қизимга сув олиб кел, деб айтсам бу ишни бажаришда иккита йўл бор: ё бажаради, ё бажармайди. Иккита аниқ танлов. Агар Аллоҳ “Аллоҳга ҳамд айт” деса икки вариантдаги қайси бири ажралиши мумкин? Баъзи бир одамлар айтади, баъзи бир одамлар айтмайди. Демак, сиз одамларга бирор бир ишни қилишни айтсангиз, тўп улар томомнида. Ҳамма нарса уларга боғлиқ. Балки бу ишни қиларлар, балки йўқ.\nАллоҳ “алҳамдулиллоҳ” сўзини шундай айтдики, Унга бўлган мақтов, ҳамдни айтиш бизларга боғлиқ бўлишликдан айри қилиб айтди. Бошқача қилиб айтганда, тўп бизнинг томонимизда эмас... Бу сўз билан Аллоҳ бизларга шундай деяпти: биз ҳамд, мақтов айтамизми, айтмаймизми, бу муҳим эмас, чунки “алҳамдулиллоҳ”ни айтсак, айтмасак “алҳамдулиллоҳ” Ер-у Коинотда Ўзи бор, доимо мавжуд. Ҳамма вақт бўлган ва бундан кейин ҳам бўлади. Одамлар келади, кетади, бир авлод ўтиб, кейинги авлодлар ҳам келади..., бу дунё йўқолиб кетади, лекин “Аллоҳга ҳамд” доимо мавжуд, абадий, муқаррар бўлиб қолади. Бу муҳокама қилишга хожат бўлмаган ҳақиқатдир.\nЯна алҳамдулиллоҳ ҳақида. Арабларда бошқа тиллар каби икки хил сўзлашув нутқи бор.\nБири хабар, дарак мазмунидаги. Иккинчиси ҳис-ҳаяжонли гап. Оддий йўл билан айтганда, сиз сўзлашаётганингизда дарак, хабар, ёки ҳис-туйғу, ҳаяжон гап билан сўзлашасиз.\n“Алҳамдулиллоҳ” деб сиз бирон кимсага хабар бермайсиз, балки Сиз ўз ҳис туйғуларингизни ифода этиш учун шу сўзни айтасиз. Лекин мен “алҳамдулиллоҳ” сўзи ҳақида кимгадир гапираётган бўлсам, мен хабар, дарак гапни мен сизга етказаяпман. Агар мен бу сўзни ўз ўзимга айтсам ҳис-туйғу, ҳис-ҳаяжон бўлар эди. Фарқни тушунаяпсизларми? Келинг шу ҳақда гаплашамиз. Сиз биласизки, имом “инналҳамдулиллоҳ” деб хутбани бошлайди. Қайси сўз биринчи бўлиб келяпти? “Инна”. Инна сўзининг маъноси нима? – “Ҳақиқатан, мутлақ ҳамд Аллоҳга тегишли”. Улуғвор бўлиб қайси сўз жаранглаяпти? “Ҳамд Аллоҳга тегишли”ми ёки “ҳеч шубҳа йўқки, ҳақиқатан, мутлақ ҳамд Аллоҳга тегишли” деб айтишми? Қайси жумла кучлироқ кўриняпти? “ Инналҳамдулиллоҳ!” Бу сўзни ҳар жума хутбасида эшитасиз.\nШундай савол туғилади: Нима учун Аллоҳ “инналҳамдулиллоҳ” демаяпти. Ахир “инна” олд қўшимчаси қўшилиши билан бу сўз жуда ҳам кучли айтилаяпти-ку!? Биз Қуръон ниҳоятда мукаммаллигини биламиз. Биз бирор бир ҳарфини ўзгартира олмаймиз. Лекин мен “инна” сўзини қўшсам нима бўлади? Имом ҳар ҳутбада қўшиб айтади-ку. Аммо бу нарсанинг ягона фарқи шундаки, араб лингвистикасида инна сўзи хабар мазмунида келган сўзнинг тасдиғини билдиради, у ҳис-ҳаяжон бўла олмайди. Агар сиз инна сўзини ишлатмай алҳамдулиллоҳ десангиз бу ҳам хабар мазмунида ёки ҳис-ҳаяжон мазмунида ҳам келиши мумкин. Инна сўзини ишлатмай Аллоҳ “алҳамдулиллоҳ” сўзини бировларга ҳам ифода эта оладиган ва ўз ўзимизга ҳам айта оладиган қилиб ифодалади. Субҳаналлоҳ! Бу сўзларнинг гўзаллиги шундаки, биз қалбимиздаги ҳолатни ана шу сўзлар билан ифода эта оламиз ва шу билан бирга бировларга ҳам шу сўзлар орқали хабар етказа оламиз. Агар биз “инналҳамдулиллоҳ” деганимизда бу ҳолатда қоидага кўра, бу сўз бизнинг қалбимиздаги ҳис-туйғуни ифода этмаган бўлар ди. Бу сўзлар фақат хабар мазмунида етказиладиган сўзлар бўлиб қолар эди. Шунинг учун ҳам имом ўзига эмас, йиғилганларга қарата “инналҳамдулиллоҳ” деб айтади.\nСизларга етказмоқчи бўлган фикрим шуки, Қуръондаги ҳар бир “алҳамдулиллоҳ” билан бошланадиган жумла ўз ўзидан шундай мукаммалки, Сиз буни қайси услубларда айтишингиздан қатъи назар: феълни қўллаб айтасизми, “инна” сўзини қўллаб айтасизми, мақтов, шукр, миннатдорлик дейсизми, барибир Аллоҳ айтган сўзни сиз Ўзи айтгандай айта олмайсиз.\nСиз байрам намозларида “Аллоҳу Акбар.... ва лиллаҳилҳамд” сўзларини эшитасиз. “Лиллаҳилҳамд” – яъни Аллоҳга ҳамд. Фотиҳа сурасида нима дейилган?: “Алҳамдулиллоҳ”. Худди шу сўзларнинг ўзи. Лекин сўзларнинг жойи ўзгартирилган. Бу сўзлар Қуръонда ҳам учрайди. Бироқ минг афсуски, таржимада иккала сўз маъноси бир хил берилади. Аммо бу сўзларнинг бир биридан фарқи бор, улар бир хил мазмунга эга эмас. Мен сизларга алҳамдулиллоҳ билан лилҳамдулиллоҳнинг фарқини тушунтириб беришга ҳаракат қиламан.\nНима учун Аллоҳ “Фотиҳа” сурасида биринчи “алҳамдулиллоҳ”ни қўллаган. Агар лилҳамдилиллоҳ қўйилганда нима ўзгарар эди? Инглиз тилида сиз “ланч едим” деган жумла ўрнига “едим ланч” деб сўз ўрнини ўзгартирсангиз, гап ғалати чиқса ҳам, сизнинг ланч еганлигингиз маълум бўлиб турибди. Мен “улар мактабга бордилар” десам тўғри бўлади. Лекин мактабга улар бордилар десам, бу ерда сўз ўрни ўзгарган бўлса ҳам, фақат мактабга борилганлик тушунилади. Лекин “ фақат” сўзи ишлатилмайди. Сўз ўрни ўзгарган холос.\nАраб тили тушунчасида мен нима демоқчиман? Сўзнинг маъно жиҳатидан тартибини ўзгартириб “фақат” сўзи қўшилади. “Фақат” сўзига диққат қилинг Ўқитувчилик фаолиятимдан мисол келтираман: Икки ўқувчи дарсда гаплашяпти. Мен: “Зайнаб!” деб огоҳлантираман. Шунда у: “фақат мен гаплашаётганим йўқ” деб бу билан у бир ўзи гаплашмаётганлигини айтди. Сиз “ фақат” сўзини қўллаганингизда иккита фикрни битта қилиб айтишингиз мумкин. Мисол учун, “мен фақат Сингапурда бўлмаганман” десам, демак мен бошқа жойларда ҳам бўлганлигимни тушуниб оласиз. Шунинг учун ҳам Улуғ ва Қудратди Аллоҳ: “лиллаҳилҳамд” мақтов фақат Аллоҳга тегишли, бошқа ҳеч кимга эмас. Нуқта!” деган маънони билдиради. Аллоҳ Қуръони Каримнинг 45-сурасининг охирида “лиллаҳилҳамд” деб айтади.\nШуниси ажойибки, сурада Аллоҳ бандаларининг итоатсизлклари ҳақида сўз юритар экан, охири “Эй бандаларим, ҳамд, шукр фақат Аллоҳга тегишли!” деб айтади. Бошқача сўз билан айтганда, “лиллаҳилҳамд” сўзи сизни инкор қилаётганларга қарата айтиладиган сўз.


Май-июнь ойлари учун COVID-19 нинг ижтимоий-иқтисодий оқибатлари натижалари — Review.uz\nИқтисодий тадқиқотлар ва ислоҳотлар маркази Жаҳон банки билан ҳамкорликда "Ўзбекистон фуқароларини тинглаш" лойиҳаси доирасида "COVID-19" нинг ижтимоий-иқтисодий оқибатлари бўйича тадқиқот ўтказди.\nAҳолининг бандлиги жадал суръатларда олдинги даражаларга қайтишда давом этмоқда. Июнь ойида маҳаллий маҳсулотларнинг танқислиги камайди.\n20 июль 2020й., Тошкент. Иқтисодий тадқиқотлар ва ислоҳотлар маркази Жаҳон банки билан ҳамкорликда "Ўзбекистон фуқароларини тинглаш" лойиҳаси доирасида "COVID-19" нинг ижтимоий-иқтисодий оқибатлари бўйича тадқиқот ўтказди.\nМаълумот учун: "Ўзбекистон фуқароларини тинглаш" лойиҳаси (Listening to Citizens of Uzbekistan, L2CU) 1500 хонадонлар ўртасида сўров ўтказиш орқали бутун республикадаги оилаларнинг ижтимоий-иқтисодий ҳолатини ўрганишни кўзда тутади. 2019 йилдан буён лойиҳа доирасида 22 та сўровнома ўтказилди. Сўнгги сўровнома 2020 йилнинг 21 июнида ўтказилган.\nИюнь ойида аҳолининг бандлиги жадал суръатларда олдинги даражаларга қайтишда давом этди. Камида битта оила аъзоси бўлган уй хўжаликларининг иш билан бандлик даражаси апрель ойида кескин 40 фоиз пунктига қисқарган бўлса-да, кейинчалик июнь ойида 33 фоиз ф.п.га кўпайди. Шундай бўлишига қарамай, хонадонлар аъзоларидан кимдир «ишидан айрилган ёки ишламай қолгани» ҳақида хабар берган респондентлар сони апрель ойида 19 фоизга ўсди ва июнь ойида яна 3 фоизга кўпайди. Сўровномада деярли барча респондентлар фаолиятини тўхтатиб турилишини вақтинчалик деб ҳисоблашган. Бироқ, бандлик даражаси 2019 йилдагига нисбатан пастроқ бўлсада COVID-19 пандемиясидан олдинги тенденциялар сақланиб қолмоқда.\nБандликнинг пасайиши ўзини-ўзи иш билан банд қилганлар орасида энг сезиларли ва узоқ вақт давом этди. Ўзини иш билан банд қилганлигини кўрсатган респондентларнинг улуши апрель ойида 67 фоизга тушиб, июнь ойида 26 фоизга пасайишда давом этди. Aксинча, ойлик маош олиб ишлайдиган одамларни ишга қабул қилиш (ходимларнинг) июнь ойида ўртача 2019 йил даражасига қайтди, шу билан бирга аёлларга нисбатан эркаклар орасида тезроқ амалга ошди.\nБўш иш ўринлари бўйича кўрсаткичлар 80 фоизга тушиб кетгандан сўнг, янги иш ўринлари сони кўпайиши иқтисодиётнинг тикланиш белгиларини кўрсатмоқда. Ушбу пасайиш 2019 йилнинг шу даврига нисбатан туризм, дам олиш ва кўнгил очар хизматлар (-95 фоиз), ресторанлар ва барлар (-91 фоиз), таълим (-85 фоиз) соҳаларида жуда катта бўлди. Июнь ойида тиббиёт ва қурилиш соҳаларида жадал тикланиш кузатилиб энг кам таъсир кўрсатган касблар орасида ҳам ўтган йилнинг шу даврига нисбатан пасайиш 50 фоиз ва ундан кўпроқни ташкил этди.\nТахминан 3,8 миллион фуқаро ҳукумат ёрдамини турли шаклларда олди. Пандемия бошланганидан кейин аҳолининг 11 фоизи тўғридан-тўғри ҳукумат ёрдамини олганлиги ҳақида хабар берди. Ёрдамнинг энг катта қисми 92 фоизи тўғридан-тўғри ёки ваучерлар шаклларида берилган ва асосан шаҳарларда кўпроқ тарқалган. Кўрсатилган ёрдам ҳажми асосан даромади паст хонадонлар билан боғлиқлиги юқори бўлиб, мазкур дастур доирасида ёрдамнинг жуда катта улуши айнан ижтимоий заиф уй хўжаликларига йўналтирилганлигини тасдиқламоқда.\nДаромадини йўқотган уй хўжаликларида харажатларнинг ошиши ва пандемиянинг иқтисодий таъсири ҳақида кўпроқ ташвишга солган. Респондентларнинг 53 фоизга яқини ўз харажатларида жиддий ўзгаришлар бўлганини таъкидламоқда. Уларнинг 60-65 фоизи охирги 30 кун ичида одатдагидан кўпроқ пул сарфлаганликларини, қолганлари эса одатдагидан камроқ пул сарфлаганликларини билдиришган. Харажатларнинг ошиши инқироз даврида даромад йўқотилиши билан боғлиқ.\nИнқироздан олдин даромади юқори бўлган уй хўжаликлари таъсири анча барқарор бўлиб чиқди. Харажатлари кўпайганини билдирган респондентларда карантиндан олдин ҳам истеъмол даражаси юқорироқ бўлган.\nИюнь ойида маҳаллий маҳсулотларнинг танқислиги камайди. Респондентларнинг тахминан 1 фоизга яқини жамғармалари тугаганини, бу апрель ойида эълон қилинган 16 фоиздан анча паст эканлигини таъкидлашган. Ушбу маҳсулотлар орасида озиқ-овқат маҳсулотлари, айниқса, ун нархларининг ошиши ҳақида маълумотлар пайдо бўлди. Дори-дармон ва ниқобларнинг сотувга чиқарилмагани ҳақида хабар берганлар апрель ойида 5 фоиздан июнь ойида деярли нолга тушди.\nМиграция ва пул ўтказмалари\nПул ўтказмаларини қабул қиладиган уй хўжаликларининг улуши июнь ойининг бошида бироз тикланди, аммо 2019 йилга нисбатан сезиларли даражада кам. Aпрель ойида ҳар қандай пул ўтказмаларини олган уй хўжаликлари улуши ўтган йилнинг шу даврига нисбатан икки баравар камайди, шундан сўнг май ва июнь ойларида бироз тикланди. Пул ўтказмаларини олганлар учун апрель ойида ўтказмаларнинг ўртача ҳажми 21 фоизга камайди (инфляцияни ҳисобга олган ҳолда сўмда), аммо май ойида Россия рублининг кучайиши натижасида ўсди.\nРеспондентларнинг кам қисми оила аъзолари чет элда ишлашини таъкидлашди. Апрель ойида оила аъзолари хорижда ишлаётган уй хўжаликларининг улуши 2019 йилнинг худди шу даврига нисбатан 3 фоиз пунктга кам бўлди. Хорижда бўлиб турганлар орасида доимий иш билан банд бўлганлар улуши 88 фоиздан қарийб 73 фоизга тушиб кетган. Миграция мавсумий равишда кўпайган бир даврда, 2019 ва 2020 йиллар ўртасидаги тафовут май ва июнь ойларида янада ортди. Aпрель ва июнь ойлари орасида, келажакда чет элга миграциясини режа қилаётган уй хўжаликларининг улуши деярли нолга тушди.\nОдамларнинг фикрлари ва хатти-ҳаркатлари\nКоронавируснинг салбий таъсирларидан хавотир юқори бўлиб қолмоқда. Респондентларнинг деярли барчаси COVID-19 нима эканлигини билишларини айтишган ва 75 фоиздан кўпроғи COVID-19 билан "жуда яхши таниш" эканликларини айтишган. Aпрель ва июнь ойлари орасида COVID-19нинг зарарли таъсиридан хавотирлар бироз пасайди: соғликлари учун хавфлардан "жуда хавотирда" эканликларини билдирганлар 64 фоиздан 60 фоизга тушди, иқтисодий оқибатлардан "жуда ташвишланаётганлар" 61 фоиздан 56 фоизга тушди.\nКўплаб фуқароларнинг таъкидлашларича, улар ўтган ҳафта ҳукуматнинг COVID билан боғлиқ расмий баёнотларидан хабардор. Aпрель ойида 75 фоизи расмий эълонларни эшитганликларини айтишган ва июнь ойида бу рақам 80 фоизга этган. Деярли ҳамма телевизор ахборотнинг асосий манбаи эканлигини таъкидлади. Aпрелдан кейинги даврда ижтимоий оммавий ахборот воситалари (12 фоиз) ва матнли хабарлар (15 фоиз) ҳам оммабоп манбалар бўлган. Фақат бир неча фуқаро расмий эълонлар тўғрисида газеталар, радио ёки дўстларидан билиб олишларини айтишди.\nТахминан 80 фоиз респондентларда пандемия пайтида уларнинг одатий ҳаракатлари ўзгарганлигини қайд этишди. Асосан бу ниқоб тақиш (98 фоиз), оила аъзолари ва дўстларига ташрифларни қисқартириш (84 фоиз), қўлларни тез-тез ювиш (81 фоиз), қўл сиқиб кўришиш, ўпишиш, саломлашиш (77 фоиз), ижтимоий масофа сақлаш (72 фоиз), уйдан ташқарида ишлашга камроқ вақт сарфлаш (51 фоиз), ўзини ўзи изоляция қилиш (17 фоиз) да ўз аксини топган. .\nРеспондентлар қўл ювиш талабларига юқори даражада ўсиб бораётганлигини маълум қилишди. Сўровда қатнашганларнинг таъкидлашича, улар қўлларини кунига ўртача 5,5 марта ювадилар, бу апрель ойида қайд этилгандан 4,8 мартага кўп. Респондентларнинг ўртача қатлами қўлларини кунига ўртача 10 марта ювишларини қайд этишган.\n"Ўзбекистон фуқароларини тинглаш" лойиҳаси


Ўттиз тўрт йиллик сир: Шароф Рашидовнинг хос соқчиси билан интервью – mulkdor.com\nNovember 1 2017, 07:11 ЖамиятЖаҳонМақолаларЎзбекистон\nМақола Sputnik сайтидан олинди.\nБугунги суҳбатдошимиз Ўзбекистон Республикаси хавфсизлик хизматида узоқ йиллар хизмат килган, мамлакатнинг уч раҳбари — Шароф Рашидов, И.Усмонхўжаев ва И.Каримовга тансоқчилик қилган — захирадаги полковник Муҳаммадқулов Садулло Муродиллоевич бўладилар.\nСобиқ комиссар (собиқ Иттифоқ даврида тан соқчилар худди шундай аталган, таҳр.) кўпчилик учун қизиқ ва шу билан бирга сирли бўлган тансоқчилар ҳаёти ҳақидагина эмас, балки бугун Ўзбекистон 100 йиллик юбилейини нишонлаш арафасида турган атоқли давлат арбоби ва ёзувчи — Шароф Рашидовнинг ҳаёти, феъл-атвори, сиёсий ва психологик портрети ҳамда Ш. Рашидов раҳбарлик қилган даврда Ўзбекистон жаҳонда қандай мавқега эга бўлганлиги ҳақида сўзлаб бердилар.\nСадулло Муродиллоевич суҳбат аввалида нега айнан бугунга келиб ўз фаолияти ҳақида гапиришга қарор қилганликлари ҳақида тўхталиб ўтдилар.\n“Энг аввало айтиш жоизки, тансоқчи деган ибора бизда камдан-кам қўлланилади. Собиқ совет Иттифоқида қўриқланаётган шахсга бевосита хизмат қилган шахс — давлат хавфсизлигидан бириктирилган офицер дейилар эди. Чет элни мисол тариқасида оладиган бўлсак, “Хос сокчи” (“Телохранитель”) номи билан бир неча фильмлар суратга олинган. Уларнинг бирида Америка Президентининг хавфсизлигини таъминлаш ҳақида, иккинчисида машҳур қўшиқчининг хавфсизлигини, яна бошқасида эса катта бизнесменнинг хавфсизлигини таъминлаш ҳақида ҳикоя қилинади. Бизда эса бу хизмат ҳақида маълумот деярли йўқ. Шу боис, орадан 34 йил ўтиб, мен Ўзбекистон республикасидаги хос соқчилик фаолияти ҳақида гапириб беришга қарор қилдим.\n“Очиғини айтаман, болалигимда тансоқчи бўламан деб орзу қилмаганман, — деб ҳикоясини бошлади суҳбатдош. Ҳар гал янги китобни ўқиб тугатишим билан орзуларим ҳам ўзгарар эди: олим, инженер, учувчи, танкист, разведкачи ёки милиция ходими…”\nСуҳбатдошимиз мактабда аъло баҳоларга ўқиб, ўқишни олтин медаль билан битиргач Самарқанд давлат университетининг математика факультетига ўқишга киради ва маълум муддат ўз она қишлоғида математика фани ўқитувчиси бўлиб ишлайди ҳам.\n“Математика фани ўқитувчиси бўла туриб, бу лавозимига қандай келиб қолдингиз?”, деган саволга у қуйидагича жавоб берди:\nШароф Рашидовнинг тансочиси\n“Маълум муддат мактабда ишлагач, ишнинг бир хиллигидан зерикиб, милицияга ўтишга қарор қилдим. Аммо тақдир тақазоси билан хавфсизлик органига ишга келганман. Самарқанд вилояти бошқармасида 5 йилга яқин ишлаганимдан кейин мени ўша даврда жуда катта обрўга эга бўлган республика хавфсизлик комитетининг махсус бўлими — 9 бўлимга “катта хос соқчи” лавозимига тайинлашди. Ўша вақтда республикада фақатгина 3 та хос соқчи бўлганини, уларнинг бири Совет Иттифоқи Қаҳрамони, иккинчиси подполковник бўлганини эътиборга олсак, оддий ўқитувчи оиласидан чиққан ва яқиндагина капитан унвон 28 ёшли йигитнинг бундай катта обрўга сазовор бўлиши албатта, афсонавий хол эди.\nШароф Рашидовни 1976 йилдан бошлаб жуда кўп марта яқиндан кўрганман, улар Самарқанд вилоятига келганларида хавфсизликларини таъминлаш тадбирларида фаол қатнашганман. Тадбирлар тугаши билан улар ҳар сафар хавфсизлик ходимларига қўл бериб раҳмат айтар ва хайрлашар эдилар. Уларнинг характерлари, одатлари ва бошқа хусусиятлари ҳақида маълумотга эга эдим. Иш юзасидан эса ҳар бир нутқлари, суҳбатлари, интервью ёки чиқишларини қунт билан ўрганган эдим. Лекин аввал айтганимдек, уларга яқиндан туриб хизмат қилиш хаёлимга келмаган эди.\nМенинг бу ишга ўтишим ҳам маълум даражада тасодиф билан боғлик. 1980 йилнинг март ойида Самарқандда қишлоқ хўжалигини ривожлантириш масалалари бўйича республика семинари Шароф Рашидовичнинг иштирокида ўтказилиши мўлжалланган бўлиб, Улар вилоятга келгандан кейин, мен Хавфсизлик бошқармаси режаси бўйича, Шароф Рашидович яшайдиган резиденцияда кечаси навбатчиликда туришим керак эди. Кундузи эса ишхонада бўлиб зарур топшириқларни бажаришим зарур эди. Семинар бошланиши куни мен эрталаб соат 8 да мажлис бўладиган “Опера ва балет театри” биноси ёнидан ўтаётиб “бир хабар олай, мабодо менинг ёрдамим керак бўлиб қолар”, — деб устозим Аҳрор Акрамов ёнларига бордим.\nТасодифни қарангки, Ҳукумат аъзоларига ажратилган хонанинг хавфсизлигини таъминлаши керак бўлган ходим кечикаётганидан Аҳрор ака роса асабийлашаётган эканлар.\nМени кўриб жуда хурсанд бўлдилар ва бу хонанинг ёнидаги постга мени тайинладилар. Мен постни қабул қилиб ўша куни семинар тугагунга қадар бир неча марта Шароф Рашидовнинг “назарларига” тушдим. Шу куни Шароф Рашидовичнинг хос соқчилари бошлиғи Совет Иттифоқи қаҳрамони, полковник Боис Хамидович Эргашев билан танишдим. Боис ака Хавфсизлик комитетининг Самарқанд вилояти бошқармаси бошлиғи О. Маҳмудов ва кадр бўйича унинг ўринбосари В.К. Панин билан суҳбатлашиб бир неча ойдан бери бўш бўлган “хос соқчи” лавозимига номзод топа олмаётганлиги ҳақида гапириб, бирорта яхши йигитни топиб беришни илтимос қилган. Улар Боис ака билан суҳбатда мени узоқдан кўрсатиб номзодимни тавсия қилган экан. Уша кунлари мени Самарқанд вилояти бошқармасининг Нарпай бўлинмасига бошлиқ этиб тайинлаш учун ҳужжатларим Тошкентга юборилган эди.\nСеминар тугагандан кейин бу гапларни менга В.К. Панин В гапириб берди. Кечқурун мен Шароф Рашидович яшаётган резиденцияга навбатчиликка келганимда Боис ака бир варақ қоғоз бериб ўзим ҳақимда зарур маълумотларни ёзиб беришни илтимос қилдилар.\nБир ойдан кейин эса мен билан Самарқандга келган Хафвсизлик қўмитаси раисининг биринчи ўринбосари генерал-майор Левон Николаевич Мелкумов суҳбатлашди. У киши мендан ўзимнинг режаларим ва ота-онамнинг мабодо мени Тошкентга 9 — бўлимга ишга олишса розилик бериш-бермаслигини сўради. Мен эса ҳарбий киши сифатида ҳар қандай топшириқни бажаришга тайёр эканлигимни, ота-онам ўқимишли кишилар эканликларини, улар албатта розилик беришларини таъкидладим. Суҳбат охирида мен рухсат сўраб, генералга каратеист ёки спортсмен эмаслигимни, ўқотар қуролларидан отишда ҳам олий натижаларга эришмаганимни айтдим ва мен шу лавозимга лойиқ ёки лойиқ эмаслигимни сўраганимда, Л.Н.Мелкумов кулиб, “тўғри савол бердингиз, лекин бизга спортсмен ёки мерган эмас, катта тадбирларни ўтказишга раҳбарлик қила оладиган ва алоҳида хусусиятларга эга бўлган кучли оператив ходим керак. Мен суҳбатдан олдин сиз ҳақингизда керак бўлган ҳамма маълумотларни олганман”, — деб жавоб берди.\nСуҳбатдошнинг сўзларига қараганда, юксак вазифага тайинланган пайтнинг ўзиданоқ унга биргина савол тинчлик бермаган: “Мен хизматни қандай олиб бораман?” деган. “Бу мен учун ҳам қизиқарли ва бир вақтнинг ўзида мураккаб масала эди”, — иқрор бўлади у.\n“1983 йилнинг 26 апрел куни мени Шароф Рашидович билан суҳбатга таклиф қилишди. Мен ва Аҳмаджон ака кабинетига кириб келганимизда, Шароф Рашидович биз билан ўрниларидан туриб қўришганликлари ҳали-ҳануз ёдимдан чиқмайди. Аҳмаджон ака Шароф Рашидовичга мен ҳақимда керакли маълумотларни бергач, у киши мен билан суҳбатга киришдилар. Ўзим ҳақимда, ота-онам ҳақида айтиб беришимни сўрадилар.\nЎзим ҳақимда қисқа гапиргач, отам ўқитувчи бўлгани, ҳозир нафақада эканликлари, онам эса уй бекасилигини, 8 нафар фарзанд тарбияси билан машғул эканликларини айтиб бердим. У киши оиламизнинг ҳар бир аъзосини исми-шарифидан тортиб, қаерда ишлашларигача сўрадилар ва суҳбат якунида Аҳмаджон акага қараб “О, мулла Аҳмаджон, ўзимиздан экану булар”, — деб айтдилар.\nСўнгра мендан “тан соқчи вазифаси нимадан иборатлигини биласизми?”, деб сўрадилар. Тахминан тасаввур қилишимни айтганимдан сўнг, “яхши” дедиларда хос соқчи эга бўлиши лозим сифатларни санай кетдилар.\nХос соқчи ким ва қандай бўлиши керак эди?\nХос соқчи биринчидан, албатта Давлат хавфсизлик комитетининг ходими бўлиши, иккинчидан, хавфсизлиги қўриқланадиган кишининг 100 фоизли ишонадиган кишисига айланиши, учинчидан, кечаю кундуз, яъни 24 соат қўриқланадиган кишининг ёнида бўлиши, тўртинчидан, у кишининг топшириқларини сўзсиз бажарилишини таъминлаши, хавфсизлик масалалари бўйича фақатгина Хавфсизлик органининг раиси, унинг битта муовини ва ўзининг бевосита бошлиғи билан ишлаши, иш юзасидан уларга айтиш мумкин бўлган маълумотларни бериши, хавфсизлиги таъминланиши керак бўлган киши ва унинг оила аъзоларига садоқат билан хизмат килиши керак эди.\nБундан ташқари, қўриқлаш деган сўзнинг маъноси хос соқчи томонидан қўриқланадиган киши ва унинг оила аъзолари учун: хафсизлик, саломатлик, тинчлик, осойишталик, ишлаш учун, бир жойдан иккинчи жойга ҳаракатини амалга ошириш учун зарур шароитларни таъминлаш, қисқаси 24 соат ичида хавфсизлигини таъминлашдан иборатдир. Шунингдек, ўқотар қуролларидан фойдалана билиш ва яхши отиш, жисмоний қувват, қаттиққўллик, қўл жанги усулларини билиш ва энг асосийси қўриқланаётган кишига нисбатан ҳужум бўлган вақтда хос сокчи зарбага ўз гавдасини қўя билиши, зарур булса жонини беришгача булган мажбуриятларни ўз бўйнига олган бўлиши керак. Агар хаммасини лунда килиб айтсам-хос сокчи курикланадиган киши ва унинг оила аъзоларига фидойи бўлиши керак.\n“Шароф Рашидович тан соқчи биринчи навбатда камтар, тезкор, кузатувчан, ва энг асосийси, кам гапириб, кўп эшитадиган бўлиши, кўп ўқийдиган ҳамда қилган хизматидан ҳамма мамнун бўладиган даражада сифатларга эга бўлиши кераклигини айтдилар.\nЎшанда Шароф Рашидовичга “мен сизга хизмат қилишга тайёрман. Агар лозим бўлса, сиз учун ҳаётимни фидо қилишга ҳам розиман. Мен биламан, тан соқчилик “бу осон иш эмас, шу боис мен сизга ўғлинги қаторида хизмат қиламан”, — дея ваъда бердим.\nШундай қилиб, 1980 йилнинг 9 — майида биринчи кун Шароф Рашидовичнинг хос соқчиси сифатида ишга чиқдим. Бу мен учун катта шараф ва бахт, шу билан бирга камдан-кам одам тушунадиган ўта оғир масъулият эди”.


Тожик мухолифатчиси ўзининг "ўғирланиши" юзасидан матбуот анжумани ўтказади\n14 апрел 2021, Тошкент вақти: 18:22\nНидерландиядан сиёсий бошпана олган тожикистонлик фаол Шарофиддин Гадоев 5 март куни эълон қилинган видеомурожаатида Москвага борганида полиция томонидан қўлга олингани ва Душанбега топширилгани ҳақида маълум қилди.\n-Мени Москвада ўғирлашди. Мен тожик ҳукумати томонидан ноқонуний равишда олиб кетилдим. Яқин орада Москвадан мени қандай ўғирлашгани ва Душанбега олиб келишганини айтиб бераман. Ким мени ўғирлагани ва қийноқларга солганини тушунтириб бераман. Улар мен ҳақимдаги кинони қандай олганлари ва бу фильмни ким молиялаштирганини ҳам айтиб бераман, - деди Шарофиддин Гадоев.\nУнинг айтишича, тожик ҳукумати қийноқлар остида уни мухолифатга қарши баёнот беришга мажбур қилган.\n“24-гуруҳ” ҳаракатининг етакчиларидан бири бўлган Гадоев февраль ойида Нидерландияда йўқолиб қолган ва Тожикистонда пайдо бўлиб қолган эди.\nУ март ойининг бошларида яна Европага - Нидерландияга қайтиб келди. Бунга қадар Нидерландия ҳукумати ва Human Rights Watch ташкилоти Шарофиддин Гадоевнинг йўқолиб қолганидан ва Душанбеда пайдо бўлганидан ташвиш билдирган.\nГадоев 7 март куни ўзининг Нидерландиядан қандай йўқолгани ва Тожикистонга қандай бориб қолгани тўғрисида матбуот анжумани ўтказиши кутилмоқда.


Ўтган ҳафтада Тошкентдаги айрим тўйхона ва ресторанларда ҳокимлик ва ҳуқуқ-тартибот идораларининг ходимлари махсус рейд давомида наҳорги ош маросимининг қандай ўтказилаётганини текширди. Тошкент шаҳар ҳокимлигининг махсус қарори билан пойтахтдаги ресторан, кафе ва тўйхоналарда эрталабки соат еттидан аввал ош бериш тақиқланади.\nПойтахтдаги ресторан – кафе ва тўйхоналарда ўтказилган рейд давомида туман ҳокимликлари, “Маҳалла” хайрия жамоат фонди, “Нуроний” жамғармаси, Маънавият- тарғибот марказларининг вакиллари ва участка нозирлари иштирок этган.\nТошкентнинг Юнусобод туманидаги тўйхоналардан бирининг исмини очиқламаётганимиз ходимига кўра, рейд давомида наҳорги ошнинг эрталабки соат еттидан аввал берилиш ҳолатлари бор ёки йўқлиги ўрганилган.\n“Бизда ҳаммаси жойида, деб топишди. Аввалгидай, тонгги соат 5 ёки 6 да ош бериш йўқ. Фақат соат 7 дан 9 гача ва обед пайти соат 12дан 2гача ош бериш мумкин. Биз бунга қатъий амал қиламиз. Шанба-якшанба кунлари сал эртароқ бериш мумкин. Лекин ҳозир соат 7дан 15 минут ўтганда намоз тамом бўлаяпти. Шунинг учун намоздан чиқиб тўғри ошга келадиган қилиб, 7 ёки 7 яримга ош берса бўлади”, деди суҳбатдош.\nХалқ депутатлари Тошкент шаҳар Кенгаши раиси Р. Усмоновнинг 2012 йил 18 апрелдаги 137/4-18-сонли қарорига кўра, пойтахтдаги ресторан, кафе ва тўйхоналарда иш кунлари эрталабки соат 09.00 дан 12.00 гача ва 14.00 дан 18.00 гача ош бериш ҳамда соат 23.00 дан кейин тўй ва базм ўтказиш тақиқланади.\nҲокимлик қарорида "меҳнат унумдорлигини сақлаш" мақсадида шундай тартиб жорий қилингани айтилади.\nМирзо-Улуғбек туман ҳокимлигидаги ўзини таништирмаган мутасаддига кўра, ресторан ва тўйхоналарда ўтказилган тадбир наҳорги ош билан боғлиқ шаҳар ҳокимлиги қарорининг амалдаги ижросини мониторинг қилиш мақсадида қилинган.\nТошкентдаги “Маҳалла” қўмиталаридан бирининг ходимасига кўра, маҳалла фаоллари наҳорги ошнинг эрталабки соат 7 дан аввал ўтказилмаслигига қатъий амал қилаяпти.\nУнга кўра, тўй ўтказмоқчи бўлган ҳар-бир фуқаро билан бу борада далолатнома тузилиб, шу ҳужжатга тўла риоя қилинади.\n- Территориямизда учта кафеимиз бор. Ҳамма аҳолига, айниқса тўй қилаëтган хонадонларга бизлар бориб, улар билан далолатнома тузамиз. Ҳамма қонун-қоидаларни тушунтирамиз. Эрталабки ош 7 дан 9 гача, обеддагиси 12дан 2гача, никоҳлар 10 гача деб тушунтириш ишлари олиб борилади. Ҳозир шунга амал қилишаяпти. Эрталаб соат 5-6 дан ош беришлар йўқ. Маҳалламиздагилар биринчидан кўп миллатли. Кейин зиëлилар кўп, ҳамма ишлайдиган одам бўлгани учун тушунтириш осон бўлаяпти. Унақа 4-5 даги ошимиз тўқ. 7 да бўлади, обедда бўлади, бўлмаса йўқ, деди маҳалла фаоли.\nЎтган ҳафта ўтказилган рейд давомида кафе ва ресторанларда ошга чақирилган меҳмонлар сони 300 кишидан ошмаслиги таъкидланган.\nТошкентдаги Озодлик манбасига кўра, ҳозирда ўзига тўқ тошкентликлар томонидан 2000 кишилик ош бериш ҳолатлари бўлаётгани учун меҳмонлар сонини қисқартиришга эътибор қаратилаяпти.\n- 2000 кишига 350-400 килолик ош дамлаш ҳолатлари кўп. Тошкентдаги учта энг катта ресторан- “Наврўз”, “Осиё” ва “Версал”да шунақа кўп одамлик ошлар берилади. Лекин рейд пайтлари меҳмонлар бўлиб-бўлиб чақирилади. Шанба ва бозор кунлари эса ошни ҳатто 3 ёки 4 га бўлиб ўтказиш ҳолатлари ҳам бўлаяпти. Меҳмонлар сонини камайтириш бу тартибни сақлаш учун ҳам қилинади. Тасаввур қилинг, меҳмонхона олдига бирданига 2000 та машина келишини. Кейин одам кўп тўпланган пайтда террорчилик ишларини амалга ошириш учун имкон яратилиши мумкин, дейди суҳбатдош.\nТошкент шаҳар ҳокимлигининг юқорида тилга олганимиз қарорига кўра, тўй қилмоқчи бўлган шахс маросимни тўйхона, ресторан эгалари, тўйда хизмат қиладиган созанда ва тўй бошловчилару овоз кучайтириш, дизайнер, фото ва видео суратга олиш, лимузин хизмати ҳамда бошқа юридик ёки жисмоний шахслар билан шартнома тузган ҳолда ўтказиши керак бўлади.\nТўй-ҳашамларни ўтказиш бўйича ушбу қоидаларга амал қилмаган шахсларни жаримага тортиш кўзда тутилган.\nНафақат Тошкентда балки мамлкатнинг барча ҳудудларида тўй ва маросимларни ўтказиш маҳаллий органлар томонидан назоратга олинган.\nЙилнинг сентябрь ва октябрь ойларида пахта муносабати билан тўй ўтказиш тақиқланади.


Ўзбекистон ТИВда Ўзбекистон-Хитой муносабатларини ривожлантириш истиқболлари муҳокама қилинди\n2016 йилнинг 12 ноябрь куни Ўзбекистон Республикаси Ташқи ишлар вазири Абдулазиз Камилов мамлакатимизга расмий ташриф билан келган Хитой Халқ Республикаси Ташқи ишлар вазири Ван И билан учрашди. Бу ҳақда ТИВ расмий сайти маълум қилди.\nМузокаралар давомида икки ва кўп томонлама шакллардаги Ўзбекистон-Хитой муносабатларининг ҳозирги ҳолати ва уларни ривожлантириш истиқболлари, долзарб халқаро ва минтақавий муаммолар муҳокама қилинди.\nМулоқот чоғида умумий кун тартибининг барча масалалари бўйича ҳамкорлик, жумладан Шанхай ҳамкорлик ташкилоти ва бошқа тузилмалар доирасидаги муносабатларни ривожлантиришга икки томон ҳам интилаётгани қайд этилди.\nМузокаралар якунларига кўра Ўзбекистон ва Хитой ТИВ раҳбарлари ОАВ вакиллари олдида нутқ сўзладилар.\nУчрашувда Хитой Элчиси Сун Лижиэ иштирок этди.\nХитой расмийси коронавирусга қарши курашдаги муваффақият ҳақида гапирди\nТашқи ишлар вазирлиги ўзбекистонликларга Хитойга бормасликни тавсия қилди\nТошкентда халқаро конференция бўлиб ўтади. Шавкат Мирзиёев нутқ сўзлаши кутилмоқда\nЎзбекистон делегацияси Диний эркинликларни илгари суриш масалаларига бағишланган вазирлар конференциясида иштирок этди


Сўнгги кунларда Осиё минтақасида узлуксиз ёққан жала оқибатида сув тошқинлари юз берди.\n05 март 2021, Тошкент вақти: 08:59\nХитой расмийларига кўра, табиий офат натижасида ҳозиргача 400 одам нобуд бўлган, 20 минг одам шикастланган. Кучли сел ва сув тошқинлари минглаб уй, шунингдек беш миллион гектар экин майдонига зарар етказган. Хитой расмийларига кўра, дарё сув сатҳининг кўтарилиши натижасида салкам бир ярим миллион одам хавфсиз жойга кўчирилган. Табиий офатдан ҳозиргача кўрилган зарар миқдори 2 миллиард 650 миллион, дея баҳоланмоқда.\nКучли муссон ёмғирлари ва сув тошқинлари туфайли Бангладешда 30 миллион одам уй-жойини ташлаб, хавфсиз жойга кўчишга мажбур бўлди. Табиий офат туфайли 400 нафар бангладешлик нобуд бўлди.\nСув тошқинлари Ҳиндистонда 600 одам, қўшни Непалда эса 100 одам ҳаётига зомин бўлди.


БМТ расмийси ИШИДнинг молиявий манбаси ҳақида айтди\n14:05 / 10.02.2016\nБМТ Бош котибининг сиёсий масалалар бўйича ўринбосари Жеффри Фелтманнинг маълум қилишича, ИШИД нефть сотиш орқали даромад орттиришни давом эттирмоқда. У БМТ Хавфсизлик Кенгаши террорчиларни молиявий манбаларига қарши курашиш борасида резолюция қабул қилганига қарамай бу ҳолат сақланиб қолаётгани ҳақида айтган. Унинг баёноти ташкилот сайтида маълум қилинган.\nФелтманнинг қайд этишича, ИШИД ўз тасарруфига олган ҳудудларидаги бошқа табиий бойликларни сотиш, солиқлар йиғиш, молларни мусодара қилиш, ҳудуддаги археологик бойликларни талон-тарож қилиш, гаровдагиларни сотиш, ижтимоий тармоқлар орқали маблағ йиғиш ва бошқа молиявий манбалар орқали маблағ тўплаётгани айтилмоқда.\nБМТ маълумотига кўра, 2015 йилда ИШИДнинг нефть сотишдан орттирган даромади 400-500 млн долларни ташкил этган.\nБМТ ХК томонидан ўтган йилнинг 17 декабрида жангариларнинг молиявий манбаларига қарши курашиш, бунда активларини музлатиб қўйиш, транзит йўлларини узиб қўйиш, ташкилотга алоқадор гуруҳлар, шахсларга қурол сотишга чек қўйиш борасида резолюция қабул қилинган эди.\nФелтман жангариларга қурол етказиб бериш айнан нефть маҳсулотларини сотиш йўли орқали амалга оширилаётганини таъкидлаган.\nБундан олдинроқ, ИШИД ўз жангарилари учун маошлар миқдорини 2 баробар камайтиргани хабари берилганди.


“Шўртаннефт-газ”га ишга жойлаштиришни ваъда қилиб, долларлар олган икки фирибгар аёл жазога тортилди\n00:18 / 03.02.2017\nҚамашилик Башорат Асралова (исм-фамилиялар ўзгартирилган) ҳамда яккабоғлик Ойниса Бойқобилова фирибгарлик билан пул ишлаб олиш мақсадида ўзаро тил бириктиришади. Мўмайгина даромаднинг жилваси уларнинг кўзини қамаштиради.\n“Ҳуқуқ” газетасининг ёзишича, икки аёл “Шўртаннефт-газ” унитар шўъба корхонасига ишга жойлаштиришни ваъда қилиб, фирибгарлик йўли билан танишлари Акмал Аҳмедовдан 2 минг АҚШ долларини санаб олишади. Уларнинг фириб тўрларига тушганларнинг иккинчиси Р.Алиев бўлди. У нуфузли корхонага ишга кириш учун фирибгар аёлларга 1300 АҚШ доллари берди.\nБ.Асралова ва О.Бойқобилова жабрланувчи А.Аҳмедов ва Р.Алиевга имзо ва муҳри бўлмаган сохта буйруқни тақдим этишади ва қўлга киритилган пулларни ўзаро бўлиб оладилар.\nА.Аҳмедовнинг аризасига кўра, СВОЖЖДЛҚК департаментининг Қамаши туман бўлими томонидан ҳуқуқбузарларга нисбатан жиноят иши қўзғатилди ва суд ҳукми билан уларга тегишли жазо тайинланди.


Бугун 17-ноябр 18:23\nОбид Асомов ҳақидаги совуқ хабарлар тарқалгач, қизиқчи нафақат ўзбек халқининг, балки МДҲ давлатлари халқларининг севимли санъаткорига айланиб улгургани янада ойдинлашди.\nХабарингиз бор, Ўзбекистонда хизмат кўрсатган артист Обид Асомов кеча, 14 декабрь куни оғир хасталик сабаб оламдан кўз юмди. 55 ёшни қаршилаган Обид Асомов ўзбек қизиқчилик санъатининг ажралмас бўғини, таъбир жоиз бўлса, замонавий қизиқчилик мактабининг устоз ижодкори, устунларидан бири эди. Бу устуннинг туйқусдан қулаши эса, нафақат унинг яқинлари ва мухлисларини, ҳатто, унинг дунёнинг нариги четидан туриб кузатган томошабинларни ҳам эсанкиратиб қўйди.\nСизга яхши маълум, Обид Асомов ўз вақтида Россияда ҳам фаолият олиб борган. У Россия халқ артисти Евгений Петросянни ўзига устоз деб билган. Обид Асомовнинг вафоти муносабати билан Россия халқ артисти Евгений Петросян Sputnik Ўзбекистон радиоси эфирида қизиқчи Обид Асомов вафотидан қаттиқ қайғуда эканлигини билдирди\n“Бу хабар мени шокка туширди. Чунки 10 кун олдин Тошкентда Обид Асомов билан бирга бутун бир кунни ўтказган эдик. Биз яна учрашишга келишиб олгандик. Ижодий режаларимиз бор эди... Бу шум хабарни тасаввуримга сиғдира олмаяпман. Бу жуда оғир. Бу хабар – хато ёки нотўғри бўлишини истардим...\nДоим хушчақчақ, фаол, баққуват бўлган инсон тўсатдан ўз ҳаётини якунлади. Унда қизиқчилик маҳорати Худодан инъом эди. Бу хислат нафақат саҳнада, балки унинг ҳаётида ҳам кўринган. У жуда нозиккўнгил ва қувноқ одам бўлган. У нафақат кулдиришни биларди, шу билан бирга жуда хушмуомалали инсон эди. Унинг ички маданияти бор эди. Одамларни жуда ҳурмат қиларди. Бундай ахлоқий асосга эга бўлиш юморист учун жуда муҳим.\nОбид Асомов менга “Ўзбекистонда мени ўзбек Петросяни деб чақиришади” деб кўп марта айтарди. Асомов мен каби Ўзбекистонда фаол чиқишлар қиларди, у мендан кўп санъат услубларини олган. Кўп ёндашувларда бир-биримизга жуда мос тушганимиздан хурсанд бўлгандим”, деб хотирлайди Петросян.\nРоссиялик сўз устаси эфир давомида Обид Асомов билан бирга яқин ойларда кино, телевидение, эстрадада “Петросян шоу” ёзиб олиш масалаларини муҳокама қилганганини ҳам айтди.\n“Мен Обид Асомовнинг катта оиласига чуқур ҳамдардлик билдираман. Улар ҳаммадан кўпроқ қайғуришади. Уларга куч тилайман. Обид Асомов доим хотирамизда қолади. Кўп видеоёзувларимизда у ўз ижодий ҳаётини давом эттиради”, деди сўзи якунида Евгений Петросян.\n» Статистика : 1190 (0/1190)